Zaļi fluorescējošais proteīns

Zaļi fluorescējošais proteīns ( (GFP)) ir viena no olbaltumvielām, kura fluorescē zaļā krāsā.

To pirmoreiz 1962. gadā no Klusajā okeānā dzīvojošas medūzas Aequorea victoria izdalīja japāņu zinātnieks Osamu Šimomura, kurš arī atklāja, ka olbaltumviela ultravioletajā gaismā izstaro spoži zaļu gaismu. 1990. gados amerikāņu zinātnieks Mārtins Čalfijs atklāja, ka zaļi fluorescējošo proteīnu var izmantot kā bioloģisko marķieri, bet amerikāņu zinātnieks Rodžers Cjens paplašināja tā krāsu paleti, ļaujot vienlaikus novērot vairākas bioloģiskās norises. 2008. gadā visi trīs zinātnieki par saviem atklājumiem saņēma Nobela prēmiju ķīmijā.


Rianna

Robina Rianna Fentija (; dzimusi ), plašāk pazīstama ar savu skatuves vārdu Rianna (), ir barbadosiešu dziedātāja. Rianna tiek uzskatīta par vienu no lielākajām popmūzikas zvaigznēm pasaulē. Viņa ir izdevusi 8 ļoti veiksmīgus albumus.


BIM

Abraviatūrai BIM ir divi skaidrojumi "Building Information Model" (Būves Informācijas Modelis) un "Building Information Modeling" (Būves Informācijas Modelēšana). "Building Information Model" (BIM) ir informācijas kopums, kurš vākts un papildināts visā būves pastāvēšanas laikā. "Building Information Modeling" (BIM) ir būves informācijas modeļa ģenerēšanas un pārzināšanas process. Ir divas teorijas par šī termina pirmavotu. Pirmā — to radījusi firma Autodesk, lai aprakstītu specificētu rasēšanu ar datoru (3D, object-oriented, AEC, CAD). Otra teorija atspoguļo to, ka šo terminu radījis profesors Charles M. Eastman Džordžijas Tehnoloģiju Institūtā (Georgia Institute of Technology). Šī teorija balstās uz faktu, ka termins "Building Information Model" būtībā nozīmē to pašu, ko "Building Product Model" (Būves Datu Modelis), kuru kopš 1970. gada profesors Eastmans plaši izmanto savā grāmatā un citos dokumentos.

Šo terminu ir popularizējis Jerry Laiserin, galvenokārt to skaidrojot kā ar celtni saistīto procesu digitālo attēlošanu ar nolūku atvieglot informācijas digitālā formāta apmaiņu un savietojamību. Šo iespēju piedāvā vairākas tehnoloģiju ražošanas kompānijas, kā, piemēram, SOFTTECH, Autodesk, Bentley Systems, Graphisoft, CADdetails un citas.


2008. gada Āzijas GP2 sezona

2008. gada Āzijas GP2 sezona bija 1. Āzijas GP2 sezona. Tā sākās un beidzās . Tajā piedalījās arī latvietis Haralds Šlēgelmilhs, kļūstot par pirmo latvieti šajās sacīkstēs.


Kategorija:Ortopēdija

Ortopēdija ir medicīnas nozare, kurā nodarbojas ar kustību un balsta orgānu deformāciju pētīšanu, ārstniecību un profilaksi.


Biznesa izlūkošana

Termins Biznesa izlūkošana (BI) datēts ar 1958. gadu. Tas attiecas uz tehnoloģijām, lietotnēm un praktiskām darbībām biznesa informācijas vākšanai, integrēšanai, analīzei un atspoguļošanai, kā arī dažreiz uz pašu informāciju. D. J. Power darbā "A Brief History of Decision Support Systems" skaidro:

BI apraksta metožu un konceptuālu pieejas, lai uzlabotu un pilnveidotu biznesa lēmumu pieņemšanas procesu (LPP) izmantojot uz faktiem bāzētas atbalsta sistēmas. BI reizēm tiek izmantotas atskaišu sistēmu, vaicājumu rīku un izpildāmu informācijas sistēmu savstarpējai apmaiņai.

Biznesa Izlūkošanas sistēmas ir uz iekšējiem un reizēm arī ārējiem kompānijas datiem orientētas lēmumu atbalsta sistēmas. BI sistēmas nodrošina mūs ar vēsturiskiem, pašreizējiem un paredzamiem biznesa operāciju pārskatiem, bieži izmantojot datus no datu noliktavām (datu noliktava) vai no datuvēm (datuve) un laiku pa laikam operatīvo informāciju. Lietojumprogrammu elementi atbalsta atskaišu veidošanu, interaktīvas PIVOT tabulu analīzes, vizualizāciju un statisku datizraci (datizrace).

Lietotnes izmanto pārdošanas, produktu, finanšu un daudzus citus biznesa datu avotus Biznesa veiktspējas pārvaldības (BPM) mērķiem Informācijas esence ir datu iegūšana ir viens no būtiskākajiem soļiem biznesa izlūkošanas procesā. Mūsdienās informācija ir visapkārt — uzņēmuma finanšu sistēmās, klientu datu bāzēs, darbinieku veidotajos dokumentos un Internetā.

Biznesa izlūkošanas rīki palīdz no dažādiem informācijas avotiem un lielā datu apjoma iegūt informācijas esenci, kas nepieciešama konkrētas problēmas atrisināšanai. Līdz ar to uzņēmuma vadītājs atskaišu kalna vietā saņem īsu un kodolīgu esošās situācijas izklāstu, kā arī lietu turpmākās attīstības prognozi.


Zināšanu pārvaldība

Zināšanu pārvaldība () ir pamats organizācijas zināšanu radīšanai, iegūšanai, uzkrāšanai, analīzei un efektīvai izmantošanai, kas ietver sevī zināšanu koplietošanu, ar mērķi radīt papildus vērtību organizācijai.

Zināšanu pārvaldības sistēmai nepieciešams savienot cilvēkus ar uzņēmuma zināšanām, informāciju, datiem, ekspertiem un ekspertīzēm īstajā laikā un vietā, kā arī savienot ārējo vidi ar organizāciju. Nogādāt uzņēmuma intelektuālo kapacitāti uzņēmuma zināšanu darbiniekiem, kas ikdienā pieņem lēmumus, nosaka uzņēmējdarbības veiksmi un papildu peļņu vai neizdošanos un bankrotu.

Viens no zināšanu pārvaldības uzdevumiem ir nodrošināt zināšanu kodēšanu tādā formā, lai būtu iespējams pārraidīt un saglabāt to, kas citādi tiek pazaudēts. Tā ir cilvēku resursu pārvēršana intelektuālos aktīvos – dokumentos, rasējumos, programmās, datos, procesos, izgudrojumos – un vēlāk intelektuālajā īpašumā – patentos, autortiesībās, preču zīmēs, tirdzniecības noslēpumos.

Zināšanu pārvaldības atslēga organizācijā ir vajadzīgo zināšanu piegāde vajadzīgā brīdī, vajadzīgajiem darbiniekiem. Tās mērķis ir palīdzēt cilvēkiem labāk strādāt kopā, izmantojot augošos informācijas apjomus un pārvaldot tos.


Datu noliktava

Datu noliktava () ir strukturēta saistītu organizācijas vēsturisko datu glabātuve (datubāze). Datu noliktava ir informācijas tehnoloģiju pasākumu komplekss, kurā ietilpst risinājuma ideoloģiskie, tehnoloģiskie un organizatoriskie aspekti.

Tās pamatā ir datubāzu pārvaldības sistēma un lēmumu pieņemšanas atbalsta sistēma. Dati kuri atrodas datu noliktavā parasti ir tikai lasāmi. Dati no OLTP sistēmas tiek iekopēti datu noliktavā tādā veidā, lai ziņojumu izveide un OLAP analīze neizmantotu transakcijas sistēmas resursus un neietekmētu tās stabilitāti. Raksturīgi ir tas, ka dati tiek ielādēti noliktavā ar regulāriem intervāliem, tāpēc datu aktualitāte var nedaudz atpalikt no OLTP sistēmas.


Mareks Segliņš

Mareks Segliņš (dzimis Aizputē) ir latviešu jurists un politiķis, bijušais Tautas partijas biedrs un priekšsēdētājs. Bijis ministrs vairākās valdībās un trīs Saeimu deputāts.


Tatjana Koķe

Tatjana Koķe (dzimusi Rīgā) ir latviešu pedagoģe un politiķe, Latvijas Zemnieku savienības biedre, bijusī Latvijas Republikas Izglītības un zinātnes ministre.


Iveta Purne

Iveta Purne (dzimusi Rīgā) ir latviešu sociālā darbiniece un politiķe, pārstāv partiju "No sirds Latvijai". Bijusi Latvijas Republikas labklājības ministre, tobrīd Latvijas Zemnieku savienības biedre.


Ivars Eglītis

Ivars Eglītis (dzimis ) ir ārsts, bijušais Latvijas Republikas Veselības ministrs, pārstāvot valdībā Tautas partiju. Dzimis Kuldīgā.

1984. gadā absolvējis Rīgas Medicīnas institūtu ārsts-terapeita specialitātē. Pēc augstskolas beigšanas no 1984. līdz 1989. gadam strādājis Kuldīgas rajona centrālajā slimnīcā. No 1992. līdz 1994. gadam bijis Kuldīgas rajona galvenais ārsts. Tad nepilnu pusgadu strādājis Labklājības minstrijā Veselības departamenta direktora amatā, no 1995. līdz 2007. gadam SIA "Kuldīgas slimnīca" valdes priekšsēdētājs.

Laika posmā no 2001. līdz 2007. gadam Ivars Eglītis bija Kuldīgas pilsētas domes deputāts. , kad savu darbību sāka Ivara Godmaņa vadītā valdība, Eglītis tajā kļuva par Veselības ministru. Viņš demisionēja , atkāpšanās rakstā uzsverot, ka "nevar uzņemties atbildību par veselības aprūpes nozari situācijā, kad pēkšņi un būtiski samazinot budžetu, valsts vairs nespēs nodrošināt medicīnas pakalpojumu pieejamību lielai daļai Latvijas iedzīvotāju".


Mākslīga šūna

Mākslīga šūna ir no mākslīgām sastāvdaļām izveidota šūna. Pirmās mākslīgās šūnas tika izgatavotas, izmantojot dezoksiribonukleīnskābes (DNS) pamatsastāvā esošos ķīmiskos savienojumus.

Amerikāņu zinātnieki ir radījuši mākslīgu šūnu, kura spēj atšifrēt gēnu kodu un sintezēt olbaltumvielas. Mākslīgo šūnu veido divkārša tauku membrāna, zem tās atrodas šķīdums ar visām ķīmiskajām vielām, kas parasti šūnai nepieciešamas olbaltumvielu ražošanai, kā arī gēns, kas ietver zaļi fluorescējošā proteīna izgatavošanas recepti.

Tikko mākslīgā šūna bija izveidota, tā sāka sintezēt zaļi fluorescējošo proteīnu, kas lika tai spīdēt zaļā krāsā. Process apstājās tikai tad, kad šūnā beidzās sintēzei vajadzīgās izejvielas. Zinātnieki mainīja šūnas sastāvu, lai nepieciešamās vielas varētu piegādāt no ārējās vides, un tas proteīna ražotnei ļāva sekmīgi darboties veselas piecas diennaktis. Spēja uzturēt vielmaiņu ir viens no kritērijiem, lai organismu varētu saukt par dzīvu.


SARS

SARS (smagais akūtais respiratorais sindroms) ir respiratora vīrusu infekcija, kuru izraisa SARS koronavīruss (SARS-CoV, SARSr-CoV).


NURBS

NURBS ir matemātisks modelis, kas lielākoties tiek lietots datorgrafikā, lai radītu un attēlotu līknes vai izliektas virsmas.


Džezs

Džezs () ir mūzikas žanrs, kas 20. gadsimta 10. gados izveidojās ASV Dienvidu štatu afroamerikāņu grupās, saplūstot afrikāņu un eiropiešu mūzikas elementiem. Iepriekš vārds džezs bija žargons ASV Rietumu krastā un to pirmoreiz šī žanra apzīmēšanai izmantoja 1915. gadā. Laika gaitā džezam ir izveidojušies vairāki apakšžanri, tostarp bebop, džezroks un acid jazz.


Mogiļevas apgabals

Mogiļevas () jeb Mahiļovas apgabals () ir viens no Baltkrievijas apgabaliem. Tas robežojas ziemeļos ar Vitebskas apgabalu, rietumos ar Minskas apgabalu, dienvidos ar Gomeļas apgabalu un austrumos ar Krievijas Smoļenskas un Brjanskas apgabaliem. Izveidots Baltkrievijas PSR sastāvā . Administratīvi iedalās divās apgabala pakļautības pilsētās (apgabala centrs Mogiļeva un Babruiska) un 21 rajonā.


Gomeļas apgabals

Gomeļas apgabals () jeb Homjeļas apgabals (), ir viens no Baltkrievijas apgabaliem valsts dienvidaustrumos. Tas robežojas ar Mogiļevas apgabalu ziemeļos un ziemeļrietumos, Minskas apgabalu ziemeļrietumos, Brestas apgabalu rietumos, kā arī Brjanskas apgabalu, Krievijā, austrumos un Kijivas, Čerņihivas, Žitomiras un Rivnes apgabaliem Ukrainā.


Abhāzija

Abhāzija (abhāzu: , , ) ir valstisks veidojums (starptautiski neatzīta valsts) Kaukāzā, kas atrodas Melnās jūras austrumu krastā. Vienīgi Krievijas Federācija, Nauru, Nikaragva un Venecuēla ir atzinušas Abhāzijas Republikas (abh. , ) neatkarību. Pēc vairuma pasaules valstu, arī Latvijas, viedokļa tā ir Gruzijas sastāvdaļa.

Ziemeļos tā robežojas ar Krievijas Federāciju. Gruzijas iekšienē tā robežojas ar Samegrelo-Zemo Svaneti reģionu austrumos.


Brestas apgabals

Brestas apgabals (, ) ir viens no Baltkrievijas apgabaliem. Tas robežojas ar Gomeļas apgabalu austrumos, Minskas apgabalu ziemeļaustrumos, Grodņas apgabalu ziemeļos un ziemeļrietumos, kā arī Podlases un Ļubļinas vojevodisti Polijā un Volīnijas un Rivnes apgabalu Ukrainā.


Tiranozaurs

Tiranozauri ( — 'tirāns'; — 'ķirzaka') ir dinozauru kārtas izmirusi ģints, kuru pārstāv pazīstamā suga karaliskais tiranozaurs (Tyrannosaurus rex).


Grodņas apgabals

Grodņas apgabals (, ) ir viens no Baltkrievijas apgabaliem. Tas robežojas ar Brestas apgabalu dienvidrietumos, Minskas apgabalu austrumos, Vitebskas apgabalu ziemeļaustrumos, kā arī Lietuvu ziemeļrietumos un Podlases vojevodisti Polijā.

Apgabalā ietilpst apgabala pakļautības pilsēta Grodņa un 17 rajoni — Astravjecas rajons, Ašmjanu rajons, Bjerastavicas rajons, Dzjatlavas rajons, Grodņas rajons, Ivjes rajons, Kareļiču rajons, Ļidas rajons, Mastu rajons, Navahrudakas rajons, Sloņimas rajons, Smarhoņas rajons, Svislačas rajons, Ščučinas rajons, Vavkaviskas rajons, Voranavas rajons, Zeļvas rajons.

Reģions ir ievērojams ar savu nacionālo un reliģisko sastāvu. Vairāk nekā 20 % iedzīvotāju ir poļi. Tas ir vienīgais Baltkrievijas reģions, kur ticīgo vidū dominē Romas katoļu baznīca.


Vitebskas apgabals

Vitebskas apgabals (, ) ir viens no Baltkrievijas apgabaliem. Tas robežojas ar Mogiļevas un Minskas apgabaliem dienvidos un Grodņas apgabalu rietumos, kā arī ar Lietuvu rietumos, Latviju ziemeļrietumos un Krievijas Pleskavas apgabalu ziemeļos un Smoļenskas apgabalu austrumos.


Minskas apgabals

Minskas apgabals (, ) ir viens no Baltkrievijas apgabaliem. Tas robežojas ar Vitebskas apgabalu ziemeļos, Mogiļevas apgabalu austrumos un dienvidaustrumos, Gomeļas apgabalu dienvidos, Brestas apgabalu dienvidrietumos un Grodņas apgabalu rietumos. Apgabala centrs Minska ir atsevišķa teritoriāla vienība un neietilpst apgabalā.


Vikipēdija:Godprātīga lietošana

Vikipēdijas galvenais uzdevums ir brīvas, ikvienam jebkuriem mērķiem izmantojamas enciklopēdijas izveidošana un izplatīšana. Šo mērķi var sasniegt, pilnīgi aizliedzot ar autortiesībām aizsargātu materiālu (attēlu, skaņas failu) lietošanu rakstu noformēšanai, taču tas būtu pretrunā ar citu pamatmērķi — kvalitatīvas un pilnīgas enciklopēdijas radīšanu. Tādēļ atsevišķos gadījumos, kur bez tā nevar iztikt, jāatļauj aizsargātu mediju failu izmantošanu. Par mediju failiem uzskatāmi jebkuri materiāli, kas nav teksta formā: gan statiski rastra un vektorformāta attēli, gan arī dinamiski video un audio faili.

Uzmanību — uz tekstiem godprātīgas izmantošanas noteikumi neattiecas! Aizsargātus tekstus drīkst izmantot tikai kā informācijas avotus, rakstot saviem vārdiem; izņēmums ir tekstu citēšana.

Mediju failiem, kurus nav iespējams izmantot saskaņā ar kādu no brīvajām licencēm (CC-BY-SA-4.0, PD-self), lai tos varētu ievietot Vikipēdijā, ir jāatbilst noteiktiem kritērijiem. Šie noteikumi atbilst godprātīgas lietošanas () pamatbūtībai, ņem vērā brīvas enciklopēdijas izveides pamatmērķi un novērš nevēlamas tiesiskās sekas.


Eksonīms

Eksonīms (no — 'ārpus' un ὄνυμα — 'vārds') ir vietvārds, kuru nosauktajā vietā nelieto vietējie iedzīvotāji ne oficiālajā, ne kādā vietējā valodā. Ar šo terminu apzīmē arī tautu nosaukumus (etnonīmus), valodu nosaukumus, kā arī personvārdus, ko pašidentificēšanai nelieto tauta, valoda, vai cilvēki, uz ko šie nosaukumi attiecas. Nosaukumu, ko lieto vietējie iedzīvotāji, attiecinot uz sevi, vai vietu, sauc par endonīmu (no — 'iekšējs' un ὄνυμα — 'vārds'), autonīmu vai pašnosaukumu. Piemēram, Deutschland ir vācu valodas endonīms Vācijai, Vācija ir latviskais eksonīms šai pašai vietai, Duitsland ir holandiešu eksonīms, Germany ir angliskais eksonīms, Allemagne ir franciskais eksonīms, Njemačka ir horvātiskais eksonīms.

Par eksonīmiem tiek uzskatīti ne tikai nosaukumu atšķirīga rakstība, bet arī atšķirīga izruna. Nosaukumam rakstība var sakrist ar endonīmu, bet izruna atšķirties. Piemēram, angļu valodā Parīze raksta tāpat kā franciski (Paris), bet izrunā atšķirīgi () no franču valodas izrunas .


Tankkuģis

Tankkuģis jeb tankeris ir kuģis, kas kalpo, lai pārvadātu lejamkravas bez iepakojuma: naftu, naftas produktus, kā arī augu eļļas, sīrupu, saldūdeni utt. Kuģa kravai paredzētā daļa sadalīta ar gareniskajām un šķērsstarpsienām lielā skaitā nodalījumu — tanku. Tas ļauj pārvadāt vienlaicīgi vairākas kravas šķirnes un, bez tam, uzlabo kuģa jūras spējas.

Naftas pārvadājumu pieaugums noveda pie ļoti lielu tankeru būves, kuru kravnesība tuvojas 500 000 t. Vairāk par ⅓ no visas pasaules transporta flotes tonnāžas veido tankeri.

Ir attīstījušies arī specializēti tankeri, piemēram, gāzes tankeri (pārvadā sašķidrinātu gāzi; amonjaks, propāns utt.), vīna tankeri u.c. Parādījās arī kombinētie kuģi naftas-rūdas vedēji. Vienā virzienā tie pārvadā naftu, bet otrā rūdu. Tas izslēdz kuģa pārgājienus balastā.

Tankeri ir salīdzinoši jauns kuģu tips, kuru sāka būvēt tikai 19. gadsimta otrajā pusē. Pirms tam vienkārši nebija tādas tehnoloģijas, kas ļautu pārvadāt šķidras kravas bez iesaiņojuma. Tāpat tirgus nebija pielāgots kravu bez iesaiņojuma pārdošanai un transportēšanai. Tādēļ lielākā daļa kuģu pārvadāja plašu spektru dažādu produktu dažādās tilpnēs un strādāja ārpus noteiktām līnijām. Šķidrumus parasti lādēja mucās - no šejienes radies arī vārds "tonnāža", kas nosaka kravas telpu tilpumu vīna mucu daudzumā, kuras var pārvadāt. Angļu valodā tādu mucu sauc tun. Pat dzeramais ūdens, kas ir nepieciešams komandas izdzīvošanai, tika turēts mucās. Šķidrumu pārvadāšana bez iepakojuma agrākajos kuģos izvirzīja vairākas problēmas:

Lādēšana un izkraušana: šķidrumus bez iesaiņojuma ir jāsūknē - efektīvu sūkņu un sūknēšanas sistēmu attīstība bija vitāli nepieciešama, lai rastos tankeris. Agro sūknēšanas sistēmu piedziņai izmantoja tvaika dzinējus. Tā kā tirgus saņēma produktu šādos daudzumos, bija nepieciešamas īpašas kravas apstrādes iekārtas arī krastā. Mucas varēja izlādēt lietojot parastu krānu. Tajās šķidruma daudzums vienmēr bija relatīvi mazs - tādējādi turot tirgu stabilu.

Brīvās virsmas efekts: apraksta liela šķidruma virsmas laukuma kuģī iespaidu uz kuģa noturību. Skaties jūras arhitektūra (naval arhitecture). Šķidrumi mucās nesagādāja problēmas, taču kuģa platuma tanks radītu noturības problēmas. Plašu tanku sadalīšana mazākos šo problēmu atrisināja.

Tankeri savu darbu sāka naftas industrijā, jo naftas kompānijas meklēja izdevīgākus veidus kā nogādāt savu produkciju klientiem. Mūsdienās lielāko daļu šķidrumu ir lētāk transportēt izlejamā veidā un katram produktam eksistē īpaši termināļi. Krastā lieto lielus uzglabāšanas tankus, kur produktu tur līdz ir iespējams to sadalīt mazākos tilpumos, lai piegādātu mazākiem pircējiem.

Pat alus darītavai Guinness Dublinā bija sava tankeru flote, lai nogādātu produkciju Apvienotajā Karalistē.

Dažādiem produktiem nepieciešams dažāds transports un apiešanās. Tādēļ tiek būvēti speciāli tankeru tipi, kā "ķīmiskie tankeri" un "naftas tankeri". "LNG tankeri" ir samērā rets tankeru veids, kas paredzēts sašķidrinātas dabasgāzes pārvadāšanai (liquified natural gas).

No naftas tankeriem supertankeri ir projektēti, lai pārvadātu naftu no vidējiem austrumiem (Arābijas pussala) apkārt Somālijas pussalai. Peldošā uzglabāšanas un lādēšanas iekārta (floating storage and offloading unit (FSO)) Knock Nevis, agrāk ULCC Jahre Viking ir lielākais kuģis pasaulē. Supertankeris ir 458 m garš un 62 m plats.

Supertankeri kopā ar cauruļvadu transportu un dzelzceļu ir viena no trīs izdevīgākajām lielu naftas daudzumu transportēšanas metodēm. Tomēr naftas noplūdes no šādiem tankeriem var radīt dabas katastrofas, īpaši, ja nelaimes gadījuma rezultātā kuģis nogrimst. Šādu piekrastes nelaimes gadījumu piemēri ir Exxon Valdez, Braer, Prestige, Torrey Canyon un Erika.


Olkiluoto atomelektrostacija

Olkiluoto atomelektrostacija jeb Olkiluoto AES ir viena no divām Somijas atomelektrostacijām. Tā atrodas Olkiluoto salā, Eurajoki pagastā pie Somijas rietumu krasta. Olkiluoto atomelektrostacija sastāv no diviem BWR tipa energoblokiem (jauda 880 MW katram) un viena 1600 MW jaudas PWR tipa reaktora (tā darbību pilnā ražošanas režīmā sāka 2023. gada 1. maijā, un tas ir Eiropā lielākais kodolreaktors). Olkiluoto AES pārvalda uzņēmums Teollisuuden Voima Oy.


Roberts Milikens

Roberts Endrū Milikens (Robert Andrews Millikan, - ) bija ASV fiziķis. Pazīstams ar elektrona lādiņa lieluma noteikšanu, pētījumiem par fotoefektu un ar kosmiskā starojuma pētījumiem. 1923. gada Nobela prēmijas fizikā laureāts.

Dzimis mācītāja ģimenē. 1891. gadā ieguva bakalaura grādu klasiskajās zinībās. Vēlāk pievērsās fizikai un 1896. gadā ieguva doktora grādu fizikā Kolumbijas Universitātē.

Pēc universitātes beigšanas strādāja par pasniedzēju dažādās augstskolās (arī Berlīnē un Getingenē), bet 1896. gadā sāka strādāt Čikāgas Universitātē. 1910. gadā Milikens publicēja pirmos pētījumu rezultātus par elektrona lādiņa lielumu, veicot eļļas pilienu lādiņa mērījumus. Kaut arī eksperimenta metodika vēlāk tika apstrīdēta, Milikena iegūtais rezultāts bija tuvs mūsdienās pieņemtajam. Milikena rezultāts bija 1,592 × 10−19, bet mūsdienās elektrona lādiņš tiek uzskatīts par vienādu ar 1,602 176 487 × 10−19 C.

Milikens centās eksperimentāli pārbaudīt Einšteina teorētiskās atziņas. Milikena veiktie eksperimenti nebija pretrunā ar Einšteina teoriju, tomēr daudzus gadus Milikens nepiekrita Einšteina atziņām.

No 1921. līdz 1945. gadam Milikens bija jaunizveidotā Kalifornijas Tehnoloģiju institūta vadītājs. Šajā laikā viņš nodarbojās ar kosmiskā starojuma pētniecību. Dzīves otrajā pusē interesējās arī par kristietības jautājumiem.


Atomelektrostacija

Atomelektrostacija (saīsinājumā AES) jeb kodolspēkstacija ir elektrostacija, kurā elektroenerģiju ražo no siltuma, kuru iegūst dažu smago elementu (²³⁵U, ²³⁹Pu) atomu kodolu dalīšanās ķēdes reakcijā.

Saskaņā ar datiem uz 2015. gada februāri, 31 pasaules valstī ir 435 komerciālo atomelektrostaciju ar kopējo ražošanas jaudu 375 000 MWe, un tās saražo vairāk nekā 11,5% no pasaules elektrības.

Atomelektrostacijas ir līdzīgas termoelektrostacijām, tikai te netiek sadedzināts liels daudzums kurināmā un tāpēc neveidojas izmeši (dūmi) un (cietā kurināmā gadījumā) nav nepieciešamas liela daudzuma kurināmā pārkraušanas un apstrādes iekārtas. Kondensējot tvaiku pēc turbīnām, izdalās liels daudzums siltuma, tāpēc ir nepieciešama dzesēšana ar tuvējās ūdenstilpes ūdeni vai dzesēšanas torņos). Tā kā atomreaktora avārijai var būt smagākas sekas nekā ar oglēm vai gāzi kurināma tvaika katla avārijai, mūsdienīgās AES reaktoru ievieto izturīgā betona apvalkā, kas pasargā no radioaktīvo materiālu nokļūšanas apkārtējā vidē, ja notiek avārija. Šī konstrukcija (containment building) ir dārga, tāpēc dažiem agrāk būvētajiem reaktoriem to nelietoja (piemēram, Čornobiļas atomelektrostacija).


Dvīņi

Dvīņi ir divi reizē dzimuši bērni vienai mātei. Dvīņus iedala divās grupās: monozigotu jeb vienolu dvīņi (sarunvalodā saukti par "identiskajiem dvīņiem") un dizigotu jeb divolu dvīņi. Eiropā un ASV aptuveni 2 trešdaļas dvīņu ir dizigoti, bet 1 trešdaļa — monozigoti.

Daudzaugļu grūtniecību biežums dažādās valstīs var ievērojami atšķirties. Tiek uzskatīts, ka dvīņu grūtniecību biežums ir lielāks nekā dokumentēts, jo "zudušā dvīņa" fenomens agrīnas grūtniecības laikā ne vienmēr tiek identificēts. Patiesais daudzaugļu grūtniecību skaits tiek lēsts no 3—5%. Hellina likums ļauj paredzēt trīnīšu un četrīšu biežumu populācijā. Ja ir zināms, ka dvīņi ir 1/n, tad trīnīšu biežums būs 1/n², bet četrīšu — 1/n³. Piemēram, ja dvīņi kādā populācijā dzimst 1 reizi katras 100 dzemdības, tad trīnīši dzims 100² (jeb 1 reizi katras 10 000 dzemdības), bet četrīši — 100³ (jeb reizi katras 1 000 000 dzemdības).


Dvīņi (nozīmju atdalīšana)

dvīņi — divi reizē dzimuši bērni vienai mātei; Dvīņi (zvaigznājs) — zvaigznājs; Dvīņi (zodiaka zīme) — zodiaka (horoskopa) zīme; Siāmas dvīņi


Edvards Tellers

Edvards Tellers (, ; dzimis , miris ) bija Ungārijā dzimis ebreju izcelsmes ASV fiziķis, plašāk zināms kā "ūdeņraža bumbas tēvs", lai gan pats apgalvoja, ka viņam šāds tituls nepatīk.

Tellers ir plaši zināms ar savu darbu Amerikas kodolprogrammā, īpaši kā Manhetenas projekta dalībnieks Otrā pasaules kara laikā, kur viņam bija nozīmīga loma ūdeņraža bumbas attīstīšanā. Viņš bija arī Lorensa Livermoras Nacionālās laboratorijas līdzdibinātājs un arī tās direktors. Viņš 1950. gados sniedza strīdīgu liecību, kas bija vērsta pret Robertu Openheimeru. Viņi savlaik bija kolēģi Losalamosas Nacionālajā laboratorijā. Pēc tam Tellers no zinātnieku pasaules piedzīvoja ostrakismu. No ASV valdības un bruņotajiem spēkiem viņš joprojām ieguva atbalstu, konkrētāk, viņš nonāca kodolenerģijas attīstības, spēcīgā kodolieroču arsenāla un kodolizmēģinājumu programmas aizsardzībā.

Dzīves otrajā pusē Tellers bija viens no redzamākajiem kodolbruņošanās sacensības aizstāvjiem un labi ieredzēts politiskā spektra labajā spārnā. Tellers tiek uzskatīts par vienu no doktora Streindžlova prototipiem 1964. gada Stenlija Kubrika filmā "Doktors Streindžlavs".


Kambala

Kaspars Kambala (1978) — sportists, basketbolists un bokseris; Kristaps Kambala (1977—2003) — basketbolists; Staņislavs Kambala (1893—1941) — latgaliešu sabiedriskais un politiskais darbinieks.


Viļņas gaons

Elija Ben Solomons Zalmans jeb Viļņas gaons ("Viļņas ģēnijs" jeb (apvienojot iniciāļus) Gra, ; dzimis , miris ) bija slavenākais 18. gadsimta Lietuvas rabīns, daudzu jūdaisma reliģisko tekstu autors un garīgais skolotājs. Ivritā tiek saukts par ha'Gaon ha'Chasid mi'Vilna. Izcils Talmūda zinātājs un viens no galvenajiem ne-hasīdiskā jūdisma vadītājiem.

Viens no ietekmīgākajām rabīniskā jūdaisma autoritātēm kopš Viduslaikiem, un lai arī hronoloģiski iekļaujas modernajā Aharonim rabīnu periodā, daudzi viņu pieskaita pie iepriekšējās Rišonim paaudzes. Liela daļa aškenazi ebreju mūsdienās seko Gaona tradīcijai (minhag ha-Gra).


Eglītis

Andrejs Eglītis (1912—2006) — dzejnieks; Anšlavs Eglītis (1906—1993) — rakstnieks, žurnālists un gleznotājs; Arkādijs Eglītis (1898—1932) — politiķis; Edgars Eglītis (1936—2009) — jūrnieks un sabiedriskais darbinieks; Gatis Eglītis (1978) — ierēdnis un politiķis; Ivars Eglītis (1959) — ārsts un politiķis; Jānis Eglītis (1961—2013) — pedagogs un politiķis; Roberts Eglītis (1966) — fiziķis; Rūdolfs Eglītis (1892—1962) — ārsts, Limbažu pilsētas galva; Valdis Eglītis (1949) — kinooperators, kinoproducents un pasniedzējs; Viktors Eglītis (1877—1945) — rakstnieks; Visvaldis Eglītis (1936—2014) — basketbolists; Zigurds Eglītis (1944) — politiķis.


Tellers

Edvards Tellers (Edward Teller; 1908—2003), Ungārijā dzimis ebreju izcelsmes ASV fiziķis; Mailss Tellers (Miles Teller; dzimis 1987. gadā), amerikāņu aktieris.


Makārtijs

Džeimss Makārtijs (James McCarthy; 1990), īru futbolists; Džejs Makārtijs (Jay McCarthy; 1992), Austrālijas riteņbraucējs; Džozefs Makārtijs (Joseph McCarthy; 1908—1957), ASV politiķis; Miks Makārtijs (Mick McCarthy; 1959), Īrijas futbolists un treneris; Toms Makārtijs (Tom McCarthy; 1966), ASV kinorežisors un scenārists.


Andris Slapiņš

Andris Slapiņš (dzimis Rīgā, miris Rīgā) bija latviešu dokumentālo filmu kinooperators un režisors. Rīgas filmu studijas direktors (1983), režisora Jura Podnieka studijas operators, piedalījās filmu "Mēs", "Krustceļš" u.c. veidošanā. Savas dzīves laikā uzņēma vairāk kā 18 dokumentālo filmu.

Viens no 1991. gada janvāra barikāžu upuriem.


Mihaels Ende

Mihaels Ende (; 1929. gada 12. novembris — 1995. gada 28. augusts) bija vācu fantāzijas un bērnu literatūras rakstnieks.

Dzimis Vācijā, Edgara un Luises Endes ģimenē. Iesaukts armijā, kā rezultātā Mihaelam Endem skolu pabeigt neizdevās. Divus gadus vēlāk viņš iestājies drāmas skolā, kur trīs gadus strādāja dažādus gadījuma darbus. Bijis gan aktieris, gan kabarē un lugu scenāriju autors, gan Minhenes tautas teātra direktors, filmu kritiķis. Ende mira ar vēdera vēzi 1995. gadā — Vācijā. Visu savu mūžu Ende, neskatoties uz savu darbu popularitāti un slavu, ko tie tam atnesa, bija kautrīgs un pieticīgs.


Skulme

Džemma Skulme (1925—2019), gleznotāja; Jurģis Skulme (1928—2015), gleznotājs; Ksenija Skulme (1893—1967), ārste, medicīnas zinātņu doktore; Marta Skulme (1890—1962), tēlniece; Marta Skulme (dzimusi 1962), māksliniece; Oto Skulme (1889—1967), gleznotājs un grafiķis; Silvija Skulme (dzimusi 1950), basketboliste, pedagoģe, sporta zinātniece; Uga Skulme (1895—1963), gleznotājs un mākslas zinātnieks; Valentīns Skulme (1922—1989), aktieris.


Aleksejs Terentjevs

Aleksejs Terentjevs (dzimis Narvā, Igaunijas PSR, PSRS) ir bijušais igauņu hokejists, vārtsargs, Igaunijas hokeja izlases dalībnieks. Karjeras gaitā aizvadījis vairākas sezonas dažādos Latvijas, Krievijas un Igaunijas klubos.


Mājas plūme

Mājas plūme (Prunus domestica) ir rožu dzimtas plūmju ģints suga. Tāpat kā pārējiem plūmju ģints augiem, tajā skaitā ķiršiem un persikiem, arī mājas plūmju augļi ir kauleņi — plūmes. Mājas plūmes izcelsmes vieta iespējams ir Kaukāzs un Kaspijas jūras reģions. Mājas plūme tiek kultivēta vismaz vairāk nekā 2000 gadus.


Himna

Himna ir svinīga dziesma, mākslas darbs, kas ar īpašiem izteiksmes līdzekļiem pauž slavinājumu, pacilātību. Sākotnēji radās kā sakrāla dziesma, slavinot kādu dievību.

Termins cēlies no sengrieķu (hymnos), un tiek saistīts ar darbības vārdu — 'aust', saprotot himnu kā «uzaustu» dziesmu. Himnas kā sakrālas dziesmas pastāvējušas jau senajā Indijā, kur tās bija ne tikai senākie literārie darbi, bet ieņem nozīmīgu vietu arī vēlāko laiku literatūrā.

Mūsdienās no reliģiskām dziesmām attīstījies nesakrālo himnu kopums, kas tiek lietots kā valstu, teritoriju vai cilvēku grupu vienojoša un simbolizējoša dziesma vai mūzika.


Jefims Šifrins

Залманович Шифрин; dzimis , Magadanas apgabalā, Krievijas Federācijā) ir ebreju cilmes PSRS un Krievijas aktieris. Viens no pirmajiem sācis radīt izrādes, apvienojot teātra dramaturģiju un videoklipus.


Attēls:I'm Breathless.jpg

Dziedātājas Madonnas 1990. gada filmas "Dick Tracy" oriģinālmūzika albuma "I'm Breathless" vāka noformējums.


Generative Modelling Language

Generative Modelling Language (GML) (Ģeneratīvā modelēšanas valoda) ir augsta līmeņa programmēšanas valoda, ar kuru var izveidot koncentrētu aprakstu sarežģītu 3D modeļu izveidošanai. Tā seko "Generative Modelling" piemēram, kur sarežģītu datu kopumu pasniedz kā darbību sarakstu, nevis kā objektu kopumu.


2009. gada F1 sezona

2009. gada F1 sezona bija 60. F1 sezona. Tā sākās un beidzās . Tajā piedalījās deviņas komandas no . gada, kā arī Brawn GP, kas izveidota uz Honda komandas pamata. Nepiedalījās Prodrive, kura sākotnēji plānoja debitēt F1 . gadā, bet pārcēla debiju. Tāpat nepiedalījās Super Aguri F1 komanda, kura bankrotēja iepriekšējās sezonas sākumā.

Konstruktoru kausu ieguva Brawn komanda, savukārt par čempionu pirmoreiz kļuva Džensons Batons. Abi tituli tika nodrošināti , sezonas priekšpēdējā sacīkstē.


I'm Breathless

I'm Breathless ir amerikāņu dziedātājas Madonnas otrais filmas oriģinālmūzikas (OST) albums filmai "Dick Tracy", kuru ierakstu kompānija Sire Records izdeva 1990. gada 22. maijā. Filma "Dick Tracy" uz ekrāniem ASV iznāca 1990. gada 15. jūnijā. Filmas oriģinālmūzikas albums visā pasaulē uz 2008. gada janvāri ir pārdots aptuveni 7 miljonos kopiju.


Balsta un kustību orgānu sistēma

Balsta un kustību orgānu sistēma ir orgānu sistēma, kas nodrošina indivīda pārvietošanos telpā. Šī orgānu sistēma ir arī ķermeņa balsts; tā aizsargā ķermeņa dobumos esošos orgānus. Balsta un kustību orgānu sistēmai izšķir divas daļas: pasīvo kustību aparātu (skelets) aktīvo kustību aparātu (muskuļi)


GDL

GDL ( — 'ģeometriskā apraksta valoda') ir programmēšanas valoda ArchiCAD bibliotēkas objektiem. GSM ir šo objektu formāts.


Attēls:Leopard Desktop.png

Attēls atbilst godprātīgas lietošanas noteikumiem - tiek izmantots pamatraksta par operētājsistēmām Mac OS X ilustrēšanai, nesagādā zaudējumus operētājsistēmas autoriem un tam nav brīvas alternatīvas.


Trojas zirgs (datorika)

Trojas zirgs, sarunvalodā vienkārši trojāns, ir kaitīga programma, kas visbiežāk izplatās, maskējoties par šķietami nekaitīgu lietojumprogrammu vai datni. Termins ir aizgūts no Homēra eposa "Iliāda" un norāda uz Trojas zirgu izplatīšanās veidu.

Dažādi Trojas zirgi darbojas atšķirīgi. Tie var izsaukt uznirstošos logus, dzēst vai izmainīt datnes, zagt informāciju, atļaut piekļuvi citām kaitīgajām programmām. Atšķirībā no datorvīrusiem un "tārpiem", Trojas zirgi neinficē citas datnes un sevi nepavairo.


RavMonE.exe

RavMonE, pazīstams arī kā RJump, ir datorvīruss, Trojas zirgs, kas dod iespēju apiet Windows drošību. Kad dators ir inficēts, vīruss atļauj neautorizētiem lietotājiem piekļūt datora resursiem. Tas rada konfidenciālās informācijas nozagšanas draudus.

RavMonE kļuva pazīstams 2006. gada septembrī, kad daļa no pārdotajiem iPod video atskaņotājiem jau bija inficēti. Tā kā vīruss inficē tikai Windows datorus, Apple tika kritizēts par inficētu produktu pārdošanu.


Binoklis

Binoklis ( — 'pa divi' + oculus — 'acs') ir optisks instruments, ko veido divi tālskati (katrai acij savs) un kas paredzēts attālinātu priekšmetu novērošanai ar abām acīm vienlaicīgi. Tālskati savienoti kopā tā, lai tos varētu fokusēt vienlaicīgi.

Tāpat kā tālskatiem, mēdz būt divas binokļu pamatkonstrukcijas - Galileja binoklis, kas sastāv no diviem Galileja tālskatiem (pēc šī principa būvēti vienkārši teātra binokļi) un prizmatiskais binoklis, kas sastāv no diviem Keplera tālskatiem. Lai binoklis būtu īsāks, tajā iebūvē speciālas prizmas (Porro prizmas), kas gaismas ceļu caur ierīci padara zigzagveidīgu.

Binokļa galvenie parametri ir palielinājums un objektīva lēcas diametrs, ko parasti norāda uz ierīces korpusa kā divu skaitļu reizinājumu. Piemēram, binoklis 10x40 ir ar desmitkārtīgu palielinājumu (ļauj apskatīt priekšmetus tā, it kā tie atrastos 10 reizes tuvāk) un objektīva ārējās lēcas diametru 40 mm. Jo lielāks ir objektīva diametrs, jo lielāka ir binokļa gaismasspēja un tas dod spilgtāku un detalizētāku attēlu.


Aleksandrs fon Keizerlings

Aleksandrs Frīdrihs Mihaēls Lebrehts Nikolauss Artūrs, Grāfs fon Keizerlings (Alexander Friedrich Michael Lebrecht Nikolaus Arthur, Graf von Keyserling; - ) bija tagadējās Latvijas Republikas teritorijā dzimis ģeologs un paleontologs. Vadījis vairākas ekspedīcijas Krievijā, pētījis tās ģeoloģiju, botāniku, zooloģiju, kartogrāfiju, paleontoloģiju.


Christmas Tree EXEC

Christmas Tree EXEC bija pirmā plaši izplatījusies tīkla vīrusa programma, kas 1987. gada decembrī paralizēja vairākus starptautiskos datortīklus.

Vīrusu uzrakstīja Klaustālas Tehnoloģijas universitātes students REXX skriptu valodā. Programma "uzzīmēja" Ziemassvētku eglīti, un pēc tam savu kopiju aizsūtīja visiem e-pasta kontaktu failā esošajiem adresātiem. Tādā veidā tas izplatījās Eiropas Akadēmijas Zinātnes tīklā (European Academic Research Network – EARN), BITNET un IBM vispasaules VNET tīklā. Visās sistēmās tas radīja milzīgus traucējumus.

Tā mehānisms bija ļoti līdzīgs ILOVEYOU vīrusam, kas izplatījās 2000. gadā. Atšķirība bija tajā, ka ILOVEYOU ietekmēja personālos datorus nevis lieldatorus, izplatoties pa citu tīklu, un programma tika rakstīta VBScript, nevis REXX.


Natas (datorvīruss)

Natas (angliski: otrādi Satan - Sātans) ir datorvīruss, ko sarakstījis 18 gadu vecais hakeris Džeimss Džentls no Sandiego, Kalifornijas. Tas ir neredzams, atmiņā mītošs vīruss. Vīruss pirmo reizi parādījās 1994. gada maijā, Meksikā un ASV dienvidrietumu daļā. Tas pat tika līdz valsts otrai pusei un inficēja Slepenā Dienesta datorus paralizējot tā datortīklu uz aptuveni 3 dienām. Tas noveda pie izmeklēšanas un aizdomām ka vīruss bija speciāli domāts valdības datoriem, kas nebija patiesība.


Jānis Miņins

Jānis Miņins (dzimis Kuldīgā) ir bijušais latviešu bobslejists — pilots, kurš nodarbojās ar šo sporta veidu kopš 1999. gada. 2008. gada Eiropas čempions četriniekos, kā arī 2009. gada Pasaules čempionāta bronzas medaļas ieguvējs. 2011. gadā izslēgts no Latvijas izlases.

J. Miņins ir pievērsies arī politikai, ir bijis Kuldīgas domes deputāts (no Tautas partijas), kandidējis Saeimas vēlēšanās.


Dirks Novickis

Dirks Verners Novickis (; dzimis Vircburgā, Vācijā) ir bijušais vācu basketbolists, kas spēlēja spēka uzbrucēja pozīcijā, Vācijas basketbola izlases spēlētājs. Gandrīz visu profesionālā basketbola karjeru pārstāvēja NBA klubu Dalasas "Mavericks", kuras sastāvā 2011. gadā kļuva par NBA čempionu, kļūstot arī par finālsērijas vērtīgāko spēlētāju. Būdams 2,13 m garš, D. Novickis bija universāls spēlētājs ar ļoti labu tālo un pustālo metienu, varēja spēlēt arī vieglā uzbrucēja pozīcijā, bet tikpat labi arī cīnīties zem groza kā centrs.


Attēls:The Immaculate Collection.jpg

Dziedātājas Madonnas 1990. gada albuma "The Immaculate Collection" vāka noformējums.


Mbau

Mbau (fidžiešu Bau; ) ir neliela saliņa Fidži netālu no galvenās salas Viti Levu austrumu krasta. Kopējais iedzīvotāju skaits šobrīd ir ap 300, bet salas ziedu laikos tur dzīvojuši vairāk kā 3000 cilvēku.


The Immaculate Collection

The Immaculate Collection ir amerikāņu dziedātājas Madonnas pirmais labāko dziesmu izlases albums, kuru ierakstu kompānija Sire Records izdeva 1990. gada 13. novembrī. Albumā ir iekļautas digitāli apstrādātas (QSound) labākās mūziķes dziesmas laika posmā no 1982. - 1990. gadam, kā arī divas jauna dziesma "Justify My Love" un "Rescue Me". Labāko dziesmu albums visā pasaulē uz šo brīdi (2008. gada Janvāris) ir pārdots aptuveni 28 miljonos kopiju.

1991. gada 1. janvārī tika izlaista Madonnas papildināta labāko dziesmu izlase ar nosaukumu The Royal Box. Tajā tika iekļauts VHS standarta video ar Madonnas izpildīto "Vogue", 1990. gada MTV Video balvu pasniegšanas ceremonijā, kā arī foto un plakāts.


Harolds Jūrijs

Harolds Kleitons Jūrijs (Harold Clayton Urey, — ) bija ASV fizikālķīmiķis. Pazīstams ar pētījumiem par izotopiem, par ko 1934. gadā saņēma Nobela prēmiju ķīmijā. Vēlākos gados veiktie pētījumi saistījās ar planetāro evolūciju.

Dzimis nelielā Volkertonas pilsētiņā, Indiānas ziemeļos. Studēja zooloģiju Montānas Universitātē. Vēlāk ieguva doktora grādu fizikā Kalifornijas Universitātē, Bērkli, kur studēja termodinamiku pie Gilberta Lūisa.

Strādāja Nilsa Bora institūtā, 1922. gadā atgriezās ASV, pasniedza Džonsa Hopkinsa Universitātē.

1931. gadā, kad Jūrijs strādāja Kolumbijas Universitātē, viņam izdevās, vairākkārt destilējot šķidru ūdeņradi, iegūt deitēriju un nodemonstrēt smago ūdeni. Otrā pasaules kara laikā bija iesaistīts Manhetenas projektā, izstrādājot urāna-235 un urāna-238 atdalīšanas tehnoloģiju.

Dzīves otrajā pusē nodarbojās ar planētu ķīmijas un evolūcijas jautājumiem. 1953. gadā, Čikāgas Universitātē kopā ar Stenliju Milleru veica Millera—Jūrija eksperimentu, kura gaitā tika modelēta iespēja dzīvības rašanās iespējai ķīmisko reakciju rezultātā.

Miris 1981. gadā Sandjego, apglabāts Indiānā.


Vēsturnieku strīds

Vēsturnieku strīds () ir jēdziens historiogrāfijā, zinātniskās diskusijas vācu vēsturnieku starpā, kas aizsākās 1986. gada vasarā un īpaši aktīvi noritēja 1986./87. gadā — zināmā mērā aktuālas vēl šobrīd. Tas noritēja kā publiska diskusija plašsaziņas līdzekļos, kam sekoja līdzi plaša sabiedrības daļa, un kuras centrālās personas bija vēsturnieki un filozofi Ernsts Nolte no vienas puses un Jirgens Hābermāss no otras.


Hamburgas skola (vēsture)

Hamburgas skola - vēsturnieku grupa, vēstures zinātnes virziens, kas izveidojies XX gs. 50. gadu beigās Hamburgā, Vācijā. Koncepcijas izveidotājs ir vēsturnieks Fricis Fišers, pazīstamākie skolas pārstāvji ir I. Geiss, B. Šulte u.c. Savu ietekmi vēstures zinātnē skola saglabāja līdz pat XX gs. 80. gadu beigām.


Bārda

Bārda ir uz vaigiem, zoda, kakla un virs augšlūpas augoši mati. Bārdas mati ir biezāki un cietāki, kā arī parasti īsāki nekā galvas mati. Vīriešiem bārda sāk augt pēc pubertātes, bet sievietēm pēc noteiktiem apstākļiem sejas apmatojums parādās pēc dzimummaiņas. Pārsvarā sejas apmatojums ir saistāms ar vīriešu dzimumu un pieskaitāma sekundārām dzimumpazīmēm. Bārdas augšanu nosaka androgēnais testosterons. Zinātnes nozare par bārdu ir pogonoloģija (pogonology). Vēstures gaitā vīrietim ar sejas apmatojumu ir piedēvētas dažādas īpašības — dzīves gudrība, briedums, vīrišķība, augstāks sabiedriskais stāvoklis vai tieši pretēji — netīrība, pretīgums vai dīvaina nosliece.


Terentjevs

Aleksejs Terentjevs (Aleksei Terentjev; 1977) — Igaunijas hokejists; Igors Terentjevs (Игорь Терентьев, 1892—1937) — krievu dzejnieks, mākslinieks un teātra režisors; Oļegs Terentjevs (Олег Терентьев; 1950—2019) — padomju un Krievijas militārpersona.


Jevgeņijs Millers

Jevgeņijs Millers (), arī Eigens Ludvigs Millers (; dzimis Daugavpilī, miris Maskavā), bija Latvijā dzimis Krievijas armijas ģenerālis.


Ouens Čemberlens

Ouens Čemberlens (Owen Chamberlain, — ) bija ASV fiziķis. Kopā ar savu kolēģi Emīlio Segrē 1959. gadā ieguva Nobela prēmiju fizikā par antiprotona atklāšanu.

Dzimis Sanfrancisko, vidusskolu apmeklējis Filadelfijā. Studējis fiziku Dartmutas koledžā un Kalifornijas Universitātē, Bērkli. 1942. gadā iesaistījās Manhetenas projektā gan Bērklijā, gan Losalamosas Nacionālajā laboratorijā. Pēc kara studēja doktorantūrā Čikāgas Universitātē pie Enriko Fermi.

1948. gadā atgriezās Bērklijā, kur pētot protonu izkliedi, guva apstiprinājumu antiprotona eksistencei.

Bija politiski aktīvs, protestēja pret Vjetnamas karu, pret Andreja Saharova arestu, par kodolbruņošanās iesaldēšanu.

1985. gadā saslima ar Pārkinsona slimību. Miris Bērklijā 85 gadu vecumā.


Geigera skaitītājs

Geigera skaitītājs jeb Geigera—Millera skaitītājs ir gāzizlādes ierīce, kas paredzēta jonizējošā starojuma daļiņu reģistrēšanai. Geigera skaitītājs ir pats vienkāršākais, pazīstamākais un pieejamākais radioaktivitātes sensors. Par Geigera skaitītājiem mēdz saukt arī radiācijas mērīšanas aparatūru, kurā izmantotas attiecīgās gāzizlādes ierīces (dažkārt kļūdaini par Geigera skaitītāju sauc jebkuru dozimetru vai radiometru). Angļu valodā par Geigera skaitītājiem (Geiger counter) sauc radiācijas mērierīces, bet pašus sensorus — par Geigera caurulītēm jeb Geigera sensoriem (Geiger tube, Geiger sensor).


Ernsts fon Bergmanis

Ernests Gustavs Benjamins fon Bergmanis (; dzimis Rīgā, miris Vīsbādenē, Vācijā) bija vācbaltiešu ķirurgs un medicīnas profesors Tērbatas, Vircburgas un Berlīnes universitātēs. Pirmais ieviesis aseptikas principus brūču ārstēšanā (1886).


Jay-Z

Šons Korijs Kārters (; dzimis Ņujorkā), labāk pazīstams ar savu skatuves vārdu Jay-Z, ir amerikāņu reperis, bijušais ierakstu kompāniju Def Jam un Roc-A-Fella Records prezidents. Viņš ir viens no komerciāli veiksmīgākajiem hiphopa izpildītājiem pasaulē. Jay-Z izdevis 10 studijas albumus, no kuriem 8 sasnieguši pirmo vietu ASV albumu topā, 4 sadarbības albumus un 3 dziesmu izlases. Viņš ir sadarbojies ar vairākiem pazīstamiem māksliniekiem, tostarp savu sievu Bejonsi Noulzu, Riannu, Linkin Park, R. Kelly, Ja Rule, Farelu Viljamsu un citiem. 2003. gadā Jay-Z paziņoja, ka vairs neizdos studijas jaunus studijas albumus un ies pensijā, taču 2006. gadā tomēr klajā nāca jauns albums.

Jay-Z ir arī veiksmīgs uzņēmējs, viņš ir viens no NBA komandas Bruklinas "Nets" līdzīpašniekiem, viņa kopējā īpašumu vērtība sasniedz 547 miljonus ASV dolāru. Jay-Z kā aktieris ir piedalījies arī vairākās filmās.


Fergie

Steisija Anna Fergusone () (dzimusi ), labāk pazīstama ar savu skatuves vārdu Fergie, ir amerikāņu popmūzikas/ritmblūza dziedātāja, dziesmu autore un aktrise. Viņa ir pazīstama kā grupas The Black Eyed Peas dalībniece un arī kā solomāksliniece.


Latvijas izlase

Latvijas izlase var būt: Latvijas basketbola izlase; Latvijas sieviešu basketbola izlase; Latvijas bendija izlase; Latvijas futbola izlase; Latvijas hokeja izlase.


Viesturs (mīnu aizžogotājtraleris)

"Viesturs" bija 1926. gadā Nantē būvēts Latvijas Kara flotes mīnu aizžogotājtraleris. Ūdensizspaids 256 t, garums 48,8 m, platums 6,4 m, iegrime 1,8 m, maksimālais ātrums 14 mezgli, divi tvaika dzinēji ar kopējo jaudu 750 ZS. Tā komandā bija 39 jūrnieki (ieskaitot 4 virsniekus).


Zarja (SKS)

Zarja (no — "ausma") ir Starptautiskās kosmiskās stacijas (SKS) pirmais modulis, kurš kosmosā tika palaists . Modulis izgatavots Krievijā, bet to finansējusi ASV. Zarja bija pilnībā autonoms kosmiskais aparāts, kas SKS sākotnējā montāžas posmā nodrošināja elektroenerģiju, vadību, orbitalos manevrus un kalpoja kā mantu un degvielas glabātuve. Vēlāk, kad tika pievienoti citi specializētie moduļi, Zarja primārā palikusi tikai noliktavas funkcija. Sākotnējais nosaukums modulim bija Funkcionālais kravas bloks (функционально-грузовой блок jeb FGB), bet par "Zarja" tika nosaukts, jo tas simbolizēja ausmu jaunai starpvalstu sadarbībai kosmosā. Tāds nosaukums bija iecerēts arī pirmajai padomju orbitālajai stacijai Saljut-1.


Red Bull

Red Bull ir Austrijas uzņēmuma Red Bull GmbH pārdots enerģijas dzēriens, kas cēlies Taizemē. Dzēriens ir kļuvis populārs visā pasaulē.

Red Bull sponsorē daudzas sporta komandas un pasākumus visā pasaulē, tostarp divas Formula 1 komandas (Infiniti Red Bull Racing un Scuderia Toro Rosso), vienu NASCAR komandu (Team Red Bull), divas futbola komandas (Ņujorkas "Red Bull" un Zalcburgas "Red Bull"), vienu hokeja komandu (Zalcburgas "Red Bull"), kā arī Red Bull gaisa sacīkstes.


Sid Meier's Civilization IV

Sid Meier's Civilization IV (saīsinājumā Civilization IV vai vienkārši Civ4) ir Sida Meijera Firaxis Games studijas izstrādāta un Take-Two 2005. gadā izdota gājienu stratēģijas spēle. Tai ir arī divi papildinājumi — Warlords (2006) un Beyond the Sword (2007).


Nacionālsociālisms

Nacionālsociālisms (), bieži saīsināts līdz nacisms, ir politiska kustība, kas radās 1919. gadā Vācijā, izveidojoties Nacionālsociālistiskajai vācu strādnieku partijai (NSDAP), kā arī šīs kustības doktrīna.

Nacionālsociālisms tiek uzskatīts par fašisma formu vai variāciju. NSDAP savu doktrīnu sākotnēji formulēja 25 punktu nacionālā sociālisma programmā. Nacionālsociālisma galvenie elementi bija antiparlamentālisms, panģermānisms, rasisms, kolektīvisms, eigēnika, antikomunisms, totalitārisms, kā arī pretošanās gan ekonomiskajām, gan politiskajam liberālismam.

Nacionālsociālismu visbiežāk saista ar Ādolfu Hitleru, kurš bija šīs ideoloģijas pazīstamākais pārstāvis. Kopš 1921. gada viņš vadīja Nacionālsociālistisko vācu strādnieku partiju, kas pārstāvēja nacionālsociālisma idejas. Tā nāca pie varas tā sauktajā Veimāras Republikā demokrātisku vēlēšanu ceļā 1933. gadā. Neilgā laikā tā, izmantojot savu varu, kļuva par vienīgo partiju Vācijā un izveidoja totalitāru režīmu. Šo periodu Vācijas vēsturē dēvē par Trešo reihu. Tā pastāvēšana beidzās līdz ar Vācijas sakāvi Otrajā pasaules karā.


Sid Meier's Civilization

Sid Meier's Civilization ir gājienu stratēģijas datorspēle, kuru 1991. gadā radīja Sids Maijers firmai MicroProse. Spēles uzdevums ir ".. izveidot impēriju, kas noturētos ilgāku laiku". Spēles darbība sākas 4000 gadus pirms mūsu ēras, un spēlētāju impērijas attīstās līdz mūsdienām vai pat tuvākā nākotnē. Spēle ir pazīstama ar nosaukumu vienkārši Civilization vai saīsinājumu Civ1. Tā bija viena no pirmajām gājienu stratēģijas spēlēm.


Reliģiozitāte

Reliģiozitāte vispārējā nozīmē ir daudzpusīgs socioloģisks termins, kas tiek lietots dažādos reliģiskos aspektos. Parasti šis termins tiek saistīts ar cilvēka uzticību kādai no reliģijām. Reliģiozitāte parāda konkrēta indivīda attieksmi pret kādu no reliģijām. Jo reliģiozāks ir cilvēks, jo biežāk viņš apmeklē baznīcu, veic ziedojumus, piedalās dažādos ar baznīcu saistītos pasākumos.

Pieauguša cilvēka reliģiozitāti lielā mērā nosaka iedzimtība. Agrāk tika uzskatīts, ka bērna attieksmi pret reliģiju nosaka ģimene, kurā ir audzis. ASV zinātnieki no Minesotas universitātes ir noskaidrojuši, ka tikai bērnībā reliģisko piederību nosaka sociālā vide. Cilvēkam pieaugot, ģimenes ietekme mazinās un tā vietā iestājās ģenētiska nosliece.


Kanje Vests

Je (dzimis 1977. gada 8. jūnijā Atlantā, kā Kanje Omari Vests (Kanye Omari West)) ir amerikāņu reperis, dziesmu autors, ierakstu producents un modes dizainers. Viņš tiek plaši uzskatīts par vienu no ietekmīgākajiem hiphopa māksliniekiem un producentiem un kā viens no savas paaudzes izcilākajiem mūziķiem.


Imanta (mīnu aizžogotājtraleris)

Imanta bija 1926. gadā Havrā uzbūvēts Latvijas Kara flotes mīnu aizžogotājtraleris. Ūdensizspaids (dedveits) 256 t, garums 48,8 m, platums 6,4 m, iegrime 1,8 m, maksimālais ātrums 14 mezgli, divi tvaika dzinēji ar kopējo jaudu 750 ZS. Tā komandā bija 39 jūrnieki (ieskaitot 4 virsniekus).


Spīdola (zemūdene)

Spīdola bija Latvijas kara flotes zemūdene. Uzbūvēta 1926. gadā Havrā, Francijā, zemūdeņu Loire-Simonet klase.


Attēls:Ronis submarine.jpg

Attēls atbilst godprātīgas lietošanas noteikumiem - tiek izmantots pamatraksta par zemūdeni "Ronis" ilustrēšanai, nesagādā zaudējumus attēla autoriem un tam nav brīvas alternatīvas.


Virsaitis (karakuģis)

Virsaitis bija Latvijas kara flotes flagkuģis (1919-1940). Kuģa pastāvīgā pietauvošanās vieta bija Liepājas Karostā un AB dambī Rīgā. Nogrimis 1941. gadā Otrā pasaules kara laikā Somu jūras līcī.


Kropīne

Kropīne () ir viens no augstākajiem Lietuvas kalniem (293,4 m), tas atrodas Viļņas rajona dienvidaustrumu daļā, 5 km uz ziemeļaustrumiem no Rakonu ciemata. Kalns atrodas Medininku augstienē, kas ir arī visas Lietuvas augstākā vieta. Netālu no šī kalna atrodas arī Aukštojas (293,84 m) un Jozapines (293,6 m) virsotnes. Kalna apkārtnē izveidots Kropīnes ainavu liegums.


Vests

Vests ( — 'rietumi') ir izplatīts angļu cilmes uzvārds (sieviešu dzimtē Vesta). Cilvēki ar šo uzvārdu: Džerijs Vests (Jerry Alan West; 1938) — ASV basketbolists; Kanje Vests (Kanye Omari West; 1977) — ASV reperis.


Augstais kalns

Augstais kalns Asūnes pagastā Augstais kalns Aulejas pagastā pilskalns Dzērbenē Aukštojs — augstākais Lietuvas punkts Silakalns Vilces pagastā


Novickis

Novickis (; sieviešu dzimtē Novicka (Nowicka)) ir poļu cilmes uzvārds, kas izplatīts arī Krievijā (Новицкий), Ukrainā (Новицький), Baltkrievijā (Навіцка) un Vācijā (Nowi(t)zki). Cilvēki ar šo uzvārdu: Artis Novickis (1986) — Latvijas futbola uzbrucējs; Dirks Novickis (Dirk Werner Nowitzki; 1978) — vācu basketbolists; Oļegs Novickis (Олег Викторович Новицкий; 1971) — Krievijas kosmonauts; Vojcehs Novickis (Wojciech Nowicki; 1989) — poļu vieglatlēts, vesera metējs.


Bergmanis

Arvils Bergmanis (1999) — hokejists; Baltazars Bergmanis (Baltasar Bergmann; 1703–1784) — luterāņu mācītājs; Baltazars fon Bergmanis (Balthasar Bergmann; 1736—1789) — jurists, galma padomnieks, rakstnieks; Gustavs fon Bergmanis (Gustav von Bergmann; 1749—1814) — luterāņu mācītājs, izdevējs, filologs; Liborijs fon Bergmanis (Liborius von Bergmann; 1754—1824) — luterāņu mācītājs, vēsturnieks, rakstnieks; Benjamins fon Bergmanis (Benjamin von Bergmann; 1772–1856) — luterāņu mācītājs, vēsturnieks; Rihards fon Bergmanis (Richard von Bergmann; 1805—1878) — Rūjienas luterāņu mācītājs; Ernsts fon Bergmanis (Ernst von Bergmann; 1836—1907) — ķirurgs un medicīnas profesors; Reinholds fon Bergmanis (Reinhold von Bergmann; 1850—1913) — fiziķis un meteorologs; Eduards fon Bergmanis (Eduard von Bergmann; 1852—1900) — luterāņu mācītājs; Ādolfs fon Bergmanis (Adolf von Bergmann; 1855—1922) — ķirurgs; Gustavs fon Bergmanis (Gustav von Bergmann; 1878—1955) — ārsts internists, profesors; Raimonds Bergmanis (1966) — latviešu svarcēlājs, spēkavīrs, TV raidījumu vadītājs, politiķis; Vilhelms Bergmanis (1875—1960) — latviešu skolotājs, rakstnieks, režisors; Vilis Bergmanis (1892—1976) — latviešu teātra darbinieks un aktieris.


Lietuvas ģeogrāfija

Lietuva ir lielākā un apdzīvotākā no Baltijas valstīm. Lietuvas reljefs galvenokārt ir līdzens, augstienes izvietotas rietumos un austrumos, tomēr to augstums nepārsniedz 300 m virs jūras līmeņa. Lietuvas platība — 65,2 tūkst. km². Ezeru un purvu platība aizņem aptuveni 30% teritorijas.

Lietuvas ģeogrāfiskās koordinātas: Ziemeļos — 56°27' ziemeļu platums (uz ziemeļrietumiem no Asparišķu ciema, Biržu rajonā); Dienvidos — 53°54' ziemeļu platums (uz dienvidaustrumiem no Kabeļu ciema, Varēnas rajonā); Rietumos — 20°56' austrumu garums (uz dienvidrietumiem no Nidas, Neringas pašvaldībā); Austrumos — 26°51' austrumu garums (uz dienvidaustrumiem no Vosiūnu ciema, Ignalinas rajonā).

Lietuva atrodas ģeogrāfiskajā Eiropas centrā, to 1990. gadā noteica Francijas ģeogrāfijas institūtā Parīzē. Tas ir — 54°54' ziemeļu platums un 25°19' austrumu garums. Eiropas centrs atrodas 26 km uz ziemeļiem no Viļņas, pie Viļņas—Molētu šosejas. Ģeogrāfiskais Lietuvas centrs atrodas netālu no Ķēdaiņiem. Šī punkta koordinātas ir — 55°10' ziemeļu platums un 23°39' austrumu garums.

Augstākie Lietuvas kalni Aukštojs — 293,84 m; Jozapine — 293,6 m; Kropīne — 293,4 m; Nevaišu kalns — 288,9 m.

Lauksaimniecībā izmantojamā zeme lielākoties ir smilšaina un mālaina. Galvenie dabas resursi — smilts, māls, grants, arī ~1,6 miljoni m³ naftas, dienvidaustrumu apvidū — dzelzs rūda un granīts.

Klimats — mērens, no jūriskā pārejošs uz kontinentālu, mitrs gan ziemā, gan vasarā. Zemākais punkts — Nemunas deltā, pie Kaļiņingradas robežas (—1,3 m), augstākais — Augstais kalns (293,84 m) Medininku augstienē.


Fāze

fāze vispārējā nozīmē — periods, attīstības pakāpe kādai parādībai; fāze astronomijā — debess ķermeņa redzamā diska apgaismotās daļas laukuma attiecība pret visu debess ķermeņa redzamā diska laukumu; svārstību fāze — funkcijas cos(ωt + φ), kas apraksta harmoniskas svārstības, arguments; fāze termodinamikā — vielas termodinamiskā līdzsvara stāvoklis, kas pēc savām fizikālajām īpašībām atšķiras no citiem tās pašas vielas līdzsvara stāvokļiem; fāze elektrotehnikā — vads, kas pieslēgts ģeneratora neiezemētajiem kontaktiem; fāze — termins šaha kompozīcijā.


Alfrēds Bīlmanis

Alfrēds Jāzeps Kristaps Bīlmanis (dzimis 1887. gada 2. februārī Rīgā, miris 1948. gada 26. jūlijā Delavērā) bija latviešu sabiedriskais darbinieks, publicists un diplomāts. Zemnieku savienības Rīgas nodaļas priekšnieks, Latvijas ārlietu ministrijas preses nodaļas vadītājs (1920—1932), vēlāk ārkārtējais sūtnis un pilnvarotais ministrs PSRS (1932—1935), Latvijas sūtnis ASV (1935—1948).


Attēls:Rokpelnis.jpg

Fricis Rokpelnis fair use. Attēls atbilst godprātīgas lietošanas nosacījumiem, jo fotogrāfijā attēlotais cilvēks ir miris, brīvas alternatīvas attēlam nav, tas ir zemā izšķirtspējā un pārpublicēšana nenodara zaudējumus darba autoram.


2008. gada GP2 sezona

2008. gada GP2 sezona ir 4. GP2 sezona. Tā sākās un beidzās . Tajā nepiedalījās pašreizējais čempions Timo Gloks, jo viņš parakstīja līgumu ar Toyota Formula 1 komandu. Tajā pirmo reizi tika lietotas jaunās GP2-08 šasijas.


Hidroksilapatīts

Tas bieži tiek nepareizi saukts par hidroksiapatītu. Šī minerāla ķīmiskais sastāvs ir ļoti līdzīgs dabīgā kaula sastāvam un ar šo minerālu tiek saistītas cerības nākotnē aizstāt zobu urbšanu, ievietojot šo materiālu zobu caurumos. Tādā veidā tas aizplombē tos, jo tas veiksmīgi savienojas ar zobu emalju.


Izīda

Izīda ir viena no galvenām seno ēģiptiešu dievietēm, auglības, ūdens un vēja dieviete, sievišķības un ģimeniskās uzticības simbols, kuģniecības aizbildne. Ozīrisa māsa un sieva, Hora māte. Sākotnējais Izīdas kulta centrs atradās Buto pilsētā, kur minēto dievieti pielūdza un attēloja kā govi vai kā sievieti ar govs galvu. Vēlāk Izīda kļuva par visas Ēģiptes un ēģiptiešu galveno dievieti, lai gan galvenais viņas kulta centrs atradās Abīdā (Dienvidēģipte). Sinkrētizācijas procesā Izīdu pielīdzināja Hatorai un Nutai.


Īpašvārdu atveidošana

Ar īpašvārdu atveidošanu saprot citvalodu īpašvārdu iekļaušanu runātāja valodas vidē. Šāds citvalodu īpašvārdu lietošanas princips raksturīgs valodām, kurās nav tradīcijas lietot šādus īpašvārdus endonīmiskā formā (oriģinālrakstībā).


Jūlija kalendārs

Jūlija kalendārs () bija reformēts romiešu kalendārs, kuru 45. gadā p.m.ē. ieviesa Jūlijs Cēzars (709. gadā ab urbe condita). Tas tika izstrādāts ar grieķu matemātiķu un grieķu astronomu, piemēram, Sosigēna palīdzību. Viņš par pamatu ņēma tropisko gadu (365,2422 dienas), noapaļojot to līdz 365,25 dienām. Gads tika sadalīts 12 mēnešos, un parastā gada garums bija 365 dienas (īsais gads). Viena uzkrājusies diena ik pēc četriem gadiem tika pielikta februārī (garais gads).


Klintons Deivisons

Klintons Džozefs Deivisons (Clinton Joseph Davisson, - ) - ASV fiziķis. 1937. gadā ieguva Nobela prēmiju fizikā par elektronu difrakcijas atklāšanu. Prēmija tika piešķirta arī Džozefam Tomsonam, kurš veica šo atklājumu neatkarīgi no Deivisona.

Dzimis Ilinoisas vidienes pilsētā Blūmingtonā. Vidusskolā mācījās Blūmingtonā. 1902. gadā sāka studēt Čikāgas Universitātē. Paralēli no 1905. gada Deivisons pēc Roberta Milikena rekomendācijas strādāja Prinstonas Universitātē, kur 1991. gadā ieguva doktora grādu. Doktora darba vadītājs viņam bija Ovens Ričardsons, kura māsu Šarloti viņš apprecēja 1911. gadā.

Pēc doktora grāda iegūšanas, Deivisons strādāja Karnegī Tehnoloģijas unstitūtā, bet 1917. gadā sāka strādāt kompānijā Western Electric (vēlāk Bella laboratorijā). 1927. gadā Deivisons veica Deivisona-Germera eksperimentu, kas pierādīja elektronu difrakciju. No 1946. līdz 1956. gadam viņš strādāja Virdžīnijas Universitātē.

Deivisona vārdā nosaukts Mēness krāteris no Zemes neredzamajā pusē.


Šešupe

Šešupe (, , ; ) ir upe Polijā, Lietuvā un Krievijas Federācijas Kaļiņingradas apgabals. Upes izteka atrodas uz dienvidaustrumiem no Suvalkiem Polijā, tālāk upe tek caur Marijampoles apriņķim Lietuvā, tad Kaļiņingradas apgabalā, kur arī uz austrumiem no Nemanas (Ragaines) ietek Nemunas upē.


Schutzstaffel

Schutzstaffel (SS; no vācu valodas — 'aizsardzības vienība') bija elitāra NSDAP iekšēja paramilitāra struktūra — sākotnēji izveidota kā apsardzes dienests, pēc tam daļēji pārņēmusi likumizpildes funkcijas, pēc tam pārveidojās par autonomu, sarežģīti strukturizētu nacistu organizāciju, "valsti valstī", pakļautu tikai fīreram — t.s. "melnais ordenis". Nirnbergas procesā, kas notika pēc Otrā pasaules kara beigām, SS tika pasludināta par noziedzīgu organizāciju.


October

"October" ir īru rokgrupas U2 otrais studijas albums, kas tika izdots 1981. gadā. "October" bieži tiek uzskatīts par U2 vājāko albumu; daudzi kritiķi un fani tā dziesmu tekstus uzskata par paviršiem, bet grupas priekšnesumu par blāvu.


War

"War" ir īru rokgrupas U2 trešais studijas albums, kas tika izdots 1983. gadā. To producējis Stīvs Lilijvaits un tas ir pirmais grupas albums, kurā dominē politiskā tēma.


Bobijs Fišers

Roberts Džeimss Fišers (; dzimis , miris ) bija amerikāņu šahists, vienpadsmitais pasaules čempions šahā (1972—1975).


Fišers

Bobijs Fišers (Bobby Fischer; 1943—2008) — ASV šahists; Dereks Fišers (Derek Fisher; 1974) — ASV basketbolists un treneris; Džeks Fišers (Jack Fischer; 1974) — ASV astronauts; Garijs Fišers (Gary Fisher; 1950) — viens no kalnu velosipēda izgudrotājiem; Heincs Fišers (Heinz Fischer; 1938) — 11. Austrijas prezidents (2004—2016); Hermanis Emils Fišers (Hermann Emil Fischer; 1852—1919) — vācu ķīmiķis; Irvings Fišers (Irving Fisher; 1867—1947) — ASV ekonomists; Jakobs Benjamins Fišers (Jakob Benjamin Fischer; 1731—1793) — vācbaltiešu dabaszinātnieks; Johans Fišers (Johann Fischer; 1636—1705) — vācbaltiešu teologs, pirmais Vidzemes ģenerālsuperintendents; Johans Bernhards Fišers (Johann Bernhard von Fischer; 1685—1772) — vācbaltiešu ārsts un literāts; Johans Bernhards Fišers fon Erlahs (Johann Bernhard Fischer von Erlach; 1656—1723) — austriešu arhitekts; Jozefs Fišers (Josef Fischer; 1865—1953) — vācu riteņbraucējs; Miķelis Fišers (1915—1984) — latviešu operdziedātājs; Miķelis Fišers (1970) — latviešu mākslinieks; Patriks Fišers (Patrick Fischer; 1975) — šveiciešu hokejists un treneris; Ronalds Fišers (Ronald Fischer; 1890—1962) — angļu ģenētiķis; Svens Fišers (Sven Fischer; 1971) — vācu biatlonists; Urss Fišers (Urs Fischer; 1966) — šveiciešu futbolists un treneris; Viktors Fišers (Viktor Fischer; 1994) — dāņu futbolists.


Al-Qaida

Al-Qaida (, al-qāʿida — 'pamats') ir starptautiska sunnītu islāmistu kaujinieku un teroristu organizācija. To 1988. gadā izveidoja Abdulla Azāms un Osama bin Ladens.

Al-Qaida darbojas kā islāma ekstrēmistu un salafistu džihādistu tīkls. Apvienoto Nāciju Organizācijas Drošības padome, Ziemeļatlantijas līguma organizācija (NATO), Eiropas Savienība, Amerikas Savienotās Valstis, Ķīna, Lielbritānija, Krievija, Indija un daudzas citas valstis ir atzinušas Al-Qaida par teroristu grupu.


MMORPG

Daudzspēlētāju tiešsaistes lomu spēle (DSTLS; (MMORPG)) ir datorspēļu žanrs, kam raksturīga liela spēlētāju skaita vienlaicīga mijiedarbošanās radītā vai īstā virtuālā pasaulē. Tas ir izplatītākais daudzspēlētāju tiešsaistes spēļu (Massively Multiplayer Online Game) veids. Pastāv arī MMORPG paveidi — daudzspēlētāju tiešsaistes šaujamspēles no pirmās personas skatpunkta (Massively Multiplayer Online First-Person Shooter) un daudzspēlētāju tiešsaistes reāllaika stratēģijas (Massively Multiplayer Online Real Time Strategy), bet šāda veida spēlēm ir lielākas prasības pret tīklu un servera resursiem, tāpēc tās ir mazāk izplatītas. Tās arī parādījās vēlāk.

Daudzspēlētāju tiešsaistes lomu spēles no citām tiešsaistes lomu spēlēm atšķiras ar to, ka serveri (vai serverus) parasti uztur spēles izstrādātāji, un tajos vienlaikus var atrasties ļoti liels spēlētāju skaits. Bieži vien par šādas spēles spēlēšanu ir arī jāmaksā ikmēneša abonentmaksa. Tāpat kā citās lomu spēlēs, arī te viens no mērķiem parasti ir spēlētāja līmeņa paaugstināšana. MMORPG pieejami arī uzdevumi (), taču tie, atšķirībā no uzdevumiem parastajās lomu spēlēs, nevar izmainīt spēles pasauli.


Jans Džeņnins

Dzimis Hefejā, bet skolas gadus pavadīja Pekinā, bet vēlāk Kuņminā. 1942. gadā ieguva bakalaura, bet 1944. gadā - maģistra grādu Cjinhua Universitātē (tolaik tā atradās Kuņminā). 1946. gadā devās uz Čikāgas Universitāti, kur 1948. gadā aizstāvēja doktora grādu Edvarda Tellera vadībā. Gadu strādāja par Enriko Fermi asistentu. 1949. gadā sāka strādāt Padziļināto studiju institūtā, Prinstonā, bet 1965. gadā kļuva par Stonibrūkas Universitātes profesoru.

1999. gadā atgriezās Ķīnā, Cjinhua Universitātē Pekinā. Viņš ir arī profesors Honkongas Ķīniešu universitātē.


Sociālā entropija

Sociālā entropija ir makrosocioloģisku sistēmu teorija. Enerģiju, ko indivīdi patērē sociālās sistēmās, izmanto, lai entropija nepalielinātos. Entropiju mazina, veidojot izglītības iestādes, tiesu varu un citus institūtus, kas neļauj sistēmai sadalīties sastāvdaļās un ieslīgt haosā, kas notiktu, ja entropija turpinātu pieaugt. Dažās valstīs, piemēram, Šveicē, Luksemburgā, Austrijā un citās ekonomiski attīstītās pilsoniskās sabiedrībās iekšējā entropija ir maza, turpretī Ganā, Bolīvijā, Nigērijā entropija ir liela. Protams, entropijai ir arī vidēja intensitāte. Lai gan minētie piemēri liek domāt, ka maza sociālas sistēmas entropija nozīmē augstāka līmeņa labklājību un iekšzemes kopproduktu, ļoti mazai sociālai entropijai ir arī negatīvas puses.

Darbā "Īgnums kultūrā" Zigmunds Freids norāda: kultūra cilvēkiem nav dabiska, tieši otrādi: kultūra un sociāla kārtība rodas pastāvīgā piepūlē, un cilvēki kultūras darba vārdā reizēm ir spiesti atlikt vēlmju īstenošanu, un tās vēlāk rada neirozes un neapmierinātību arī tad, ja šķietami viss liecina par dzīvi labklājībā. Tieši tādā stāvoklī ir cilvēki, kas dzīvo attīstītās pilsoniskās sabiedrībās, kuras prasa arvien vairāk indivīdu enerģijas, lai uzturētu sevi. Attīstītas sociālas sistēmas no indivīdiem prasa arvien vairāk laika un enerģijas, savukārt enerģijas tērēšana ārpus sistēmas ir kontrolēta un ierobežota, un tas var būt radīt depresiju vai - smagākos gadījumos - pat indivīdu pašnāvības. Tas liecina, ka ir jātiecas pēc sociālās kārtības un indivīdu brīvības līdzsvara.


Nere

Upes izteka atrodas Baltkrievijas ziemeļos, tek rietumu virzienā caur abām lielākajām Lietuvas pilsētām Viļņu un Kauņu, kurā upe ietek Nemunā. Otra Lietuvas garākā upe aiz Nemunas, tās garums ir 510 km (Lietuvā — 228 km, Baltkrievijā — 264 km).

Nere savieno bijušo Lietuvas galvaspilsētu Kernavi ar pašreizējo galvaspilsētu Viļņu. Tās krastos atrodas pagānu lietuviešu apbedījumu vietas. no Viļņas atrodas vecie Karmazinu kapu kalniņi ar daudziem mitoloģiskiem akmeņiem un svētozolu.


Slēdzenis

Slēdzenis, eksplozīvs slēdzenis, vai oklūzīvs ir līdzskanis, ko rada pārtraucot gaisa plūsmu balss traktā. Terminus slēdzenis un eksplozīvs slēdzenis parasti lieto vienā nozīmē, bet tie nav sinonīmi. Eksplozīvie ir slēdzeņi ar pulmonālas ekspirācijas gaisa plūsmas mehānismu. Šo terminu arī izmanto lai apzīmētu orālos (nenazālos) slēdzeņus. Daudzi lingvisti nazāla slēdzeņa apzīmēšanai lieto terminu nazāls kontinuants. Jāpiezīmē, ka šajā rakstā šos "nazālos kontinuantus" iztirzā kā nazālos slēdzeņus.


Kontinuants

Kontinuants ir skaņa, kas tiek izrunāta, nepilnīgi noslēdzot balss traktu. Kontinuants ir jebkura cita runāta skaņa, izņemot slēdzeņus (eksplozīvos un nazālos). Afrikātas tiek uzskatītas par saliktu skaņu, kas sastāv gan no slēdzeņa, gan kontinuanta.


Braiens Džeiks

Džeimss Braiens Džeiks (; dzimis , miris ) bija angļu rakstnieks, plašāk pazīstams ar romānu sēriju "Redvola", kā arī "Redvolas ciltis". Viņš ir pabeidzis arī divas īso stāstu kolekcijas.


Kategorija:Nepabeigti raksti par raķeštehniku

Šajā kategorijā ir nepabeigti raksti par raķeštehniku.

Rakzestehnika Rakzestehnika Rakzestehnika ø


Orāls līdzskanis

Orāls līdzskanis ir līdzskanis, ko izrunā, gaisu no plaušām izlaižot caur muti, pretēji nazālajiem līdzskaņiem, kur gaisa plūsma tiek novirzīta caur degunu. Orāla līdzskaņa izrunāšanā liela nozīme ir visam mutes dobumam, gaisa plūsmas modificēšanā šai plūsmai plūstot caur to. Ar mēli un lūpām modificējot gaisa eju, tiek mainīta skaņas frekvence, gaisu īslaicīgi saspiežot vai retinot. Balss saites un plaušas kontrolē skaņu skaļumu (amplitūdu) un akcentus. Balss saites arī nosaka to, vai skaņa ir balsīga vai nebalsīga.

Lielākā daļa no līdzskaņiem ir orālie līdzskaņi. No latviešu valodas līdzskaņiem orāli līdzskaņi nav tikai nazālie . Pārējie līdzskaņi un afrikātas ir orāli.


Kristāla nakts

Kristāla nakts bija nakts 1938. gadā no 9. uz 10. novembri, kad Vācijā notika masveidīgi nacistu partijas organizēti un valsts atbalstīti pret ebrejiem vērsti grautiņi. Kristāla nakts savu nosaukumu ieguva no ebreju īpašumu izdauzīto skatlogu lauskām, kas, beidzoties grautiņiem, pārklāja Vācijas pilsētu ielas. Kristāla nakts iezīmē holokausta attīstības stadiju, kad juridiskas un sociālas represijas pret ebrejiem pārvērtās tiešās fiziskās represijās.

Par grautiņu ieganstu tika izmantots atentāts, kad 1938. gada novembrī Parīzē no Polijas iebraukušais ebrejs Geršels Grīnšpans nošāva Vācijas diplomātu fon Ratu par to, ka vācu varas iestādes deportēja viņa ģimeni no Vācijas. Pēc šīs ziņas parādīšanās presē visu Vāciju pāršalca organizēts pret ebrejiem vērsta vandalisma vilnis — naktī no 9. uz 10.novembri tika aizdedzinātas 267 sinagogas, ebreju veikaliem tika izsisti skatlogi, daudzi simti ebreju tika piekauti, 20 000 ebreji tika arestēti. Vācijas varasiestādes ziņoja, ka grautiņos nogalināts 91 ebrejs, tomēr mūsdienās zinātnieki uzskata, ka patiesais upuru skaits bijis lielāks.


The Unforgettable Fire

"The Unforgettable Fire" ir īru rokgrupas U2 ceturtais studijas albums, kas tika izdots 1984. gadā. Tas bija daudz ambientāks un abstraktāks nekā iepriekšējais smagnējais un tumšais studijas albums "War". "The Unforgettable Fire" iezīmēja uz to brīdi krasāko virziena maiņu U2 mūzikā, tā arī bija grupas pirmā sadarbība ar producentiem Braienu Īno un Danielu Lanuā.


Jūras līmenis

Jūras līmenis ir vidējais jūras virsmas augstums pret nosacītu sākumpunktu. Jūras līmeni parasti lieto par visu sauszemes punktu augstuma atskaites mēru. Ir novērots, ka jūras līmenis visu laiku ceļas. Pirms 185 tūkstošiem gadu jūras līmenis ir bijis par 20 metriem zemāks nekā mūsdienās. Savukārt 20. gadsimtā tas ir pacēlies par 20 centimetriem jeb par 2 milimetriem gadā.


Rīgas Valsts 1. ģimnāzija

Rīgas Valsts 1. ģimnāzija (saīsinājumā RV1Ģ vai RV1.ģ) ir vispārējās pamata un vidējās izglītības iestāde Rīgā. Tā ir pilsētas senākā skola. Ģimnāzija specializējas matemātikas un valodu padziļinātā apgūšanā. Mācības šajā skolā notiek latviešu valodā. Kopš 1996. gada ģimnāzija piedalās Starptautiskā bakalaurāta mācību programmas realizācijas projektā.

Skolai kā pirmajai Latvijā dibināta absolventu un draugu biedrība ar mērķi finansiāli atbalstīt skolu. Skolā darbojas jauniešu koris "Kamēr...". Kopš 2009. gada Draudzīgā aicinājuma fonda skolu reitingā un kopš 2013. gada Ata Kronvalda fonda Latvijas skolu reitingā Rīgas Valsts 1. ģimnāzija ieņem pirmo vietu ģimnāziju un lielo skolu grupā. Lai iegūtu vietu skolā, ir jāiztur matemātikas konkurss, kurā uz vienu vietu pretendē 8-10 skolēni. 9. klases noslēgumā skolēniem jāiztur vēl viens matemātikas konkurss, lai saglabātu vietu skolā. 2019. gadā konkursam uz 10. klasi pieteicās vairāk nekā tūkstoš Latvijas 9. klašu skolēnu.


Kategorija:Nepabeigti raksti par Latviju

Šajā kategorijā ir nepabeigti raksti par Latviju.

Lai pievienotu rakstu šai kategorijai, izmantojiet veidni .

μ Latvija Latvija Latvija


Aplozīvs slēdzenis

Aplozīvs slēdzenis ir eksplozīvs slēdzenis līdzskanis, kam nav šai skaņu kategorijai raksturīgā spējā impulsa (eksplozijas). Respektīvi - balss trakts tiek noslēgts līdzskaņa radīšanai, bet nav dzirdamas pazīmes, ka oklūzija ir beigusies, līdzskanis ir nerealizēts. Starptautiskajā fonētiskajā alfabētā aplozīvos līdzskaņus apzīmē ar diakritisko zīmi (uz augšu un pa labi vērsts augšējs "stūrītis"): , , .

Dažās valodās, kurās tika uzskatīts, ka ir aplozīvi galotņu slēdzeņi, atklājies, ka tie pārvēršas par īsiem nebalsīgiem nazāliem slēdzeņiem, kā piemēram vjetnamiešu valodā.

Realizēti (normāli artikulēti) eksplozīvi slēdzeņi parasti netiek speciāli apzīmēti. Ja galotnes slēdzenis ir aspirēts, tad pietiek ar IPA simbolu realizācijas apzīmēšanai. Citos gadījumos var tikt lietots Paplašinātā IPA simbols neaspirētām skaņām: apt .


Marianas dziļvaga

Marianas dziļvaga ir dziļākā zināmā okeāna dziļvaga uz Zemes. Tās dziļums var sasniegt pat 11 kilometru atzīmi (ūdens spiediens pie dibena līdz 108,6 MPa). Tā atrodas Klusā okeāna ziemeļrietumos un stiepjas 1500 km garumā. No Marianas dziļvagas uz austrumiem un dienvidiem atrodas Marianas salas, bet uz ziemeļiem – Guama.

Marianas dziļvagā dzīvo vienšūnas organismi, ko sauc par foraminīferām.


ASK

Armijas sporta klubs Basketbola klubs ASK/Juniors ASK/Brocēni/LMT Rīgas ASK (2006—2009) Rīgas ASK (1953—1991) Maskavas CSKA (vīrieši) Maskavas CSKA (sievietes) Samaras "CSKA" Futbola klubs Maskavas CSKA FK ASK (1919—1944) FK ASK (1945—1970) PFK CSKA Maskava Hokeja klubs ASK/Ogre ASK/Zemgale (bijušais klubs) ASK Rīga Sanktpēterburgas SKA Maskavas CSKA

Citi Amplitude shift keying — amplitūdas ciparu modulācija M/S Ask — prāmis


Foraminīferas

Foraminīferas (Foraminifera, Foramminiferida) ir vienšūņu organismu grupa, kas dažādās klasifikācijās variē no tipa līdz kārtai. Šīs grupas pārstāvji parasti ir jūrā dzīvojoši sakņkāji, kurus sedz daudzkameru (retāk vienkameras) čaula. Foraminīferas ir seni organismi un fosilā veidā ir zināmi no kembrija līdz mūsdienām. Ir aprakstītas vairāk par 30 000 izmirušo foraminīferu sugu un zināmas ap 10 000 recento foraminīferu sugu. Arī Latvijas juras un kvartāra nogulumos ir sastopamas fosilās foraminīferas. Lielākā foraminīferu daļa ir bentiskie organismi, bet ir arī planktona formas, kas dzīvo ūdens augšējos slāņos. Šie organismi ir sastopami pat Marianas dziļvagā (pasaules dziļākajā vietā), kur citiem dzīviem organismiem ir grūti eksistēt gaismas nepietiekamības un augstā spiediena dēļ.


Sony

Sony (, Sonī Kabushiki kaisha), ir daudznacionāls Japānas uzņēmums, ko 1946. gadā nodibināja Akio Morita un Masaru Ibuka. Nosaukums "sony" ir veidots no diviem vārdiem: latīņu sonus (skaņa) un angļu sunny boys (saules zēni) Japānā pieņēmušo nozīmi jaunie ģēniji. Uzņēmums ir viens no vadošajiem elektronikas un datortehnikas rūpniecībā.


Fāzes modulācija

Fāzes modulācija ir modulācijas veids, kur signāls modulē nesējfrekvences fāzi. Atšķirībā no frekvences modulācijas, šī metode nav īpaši populāra analogiem signāliem, jo tai nav īpašu priekšrocību un ir nepieciešams ļoti sarežģīts uztvērējs, kā arī ir problemātiski atšķirt vai signāla fāze ir 0° vai 180°. Lietojot fāzes modulāciju (un frekvences modulāciju) raidītāja izstarotā jauda nav atkarīga no pārraidāmā signāla, tā vienmēr ir 100% (atšķirībā no amplitūdas modulācijas).


Explorer 1

Explorer 1 jeb Explorer I bija ASV pirmais Zemes mākslīgais pavadonis (ZMP). Tas tika palaists ar nesējraķeti Juno 1 no Kanaveralas zemesraga Gaisa spēku stacijas 03:48 UTC (pēc vietējā laika 10:48 UTC-4). Pavadonis bija daļa no ASV programmas Starptautiskajam ģeofizikas gadam. Tas deva ieguldījumu Van Allena radiācijas joslas atklāšanā. Ar šī pavadoņa veiksmīgu palaišanu sākās ASV kosmiskā programma.


Troksnenis

Troksneņi (saukti arī par obstruentiem) ir viena no divām lielajām artikulāciju klasēm. Otra ir skaneņi. Troksnenis tiek izrunāts pārtraucot runas procesā izejošo gaisa plūsmu un tādējādi radot palielinātu gaisa spiedienu balss traktā.

Obstruentās ir tās artikulācijas, kurās "troksni" rada vai nu balss trakta pilnīga slēgšana (obstrukcija), vai striktūra (dažādu pakāpju gaisa plūsmas bloķēšana). Šajā klasē pastāv pretstats starp balsīgām un nebalsīgām skaņām.

Troksneņi dalās: Slēdzeņi, Berzeņi, Afrikātas. Troksneņi prototipiski ir nebalsīgi un balsīgums ir fonācijas opcija. Atšķirībā no troksneņiem skaneņi reti ir nebalsīgi.


Elizabete Teilore

Lēdija Elizabete Rozmonda Teilore (; — ) bija angļu/amerikāņu aktrise. Viņa saņēmusi divas Amerikas Kinoakadēmijas balvas kā labākā aktrise galvenajā lomā. Amerikas Kinoinstitūts nosaucis Teilori par vienu no visu laiku labākajām aktrisēm, ierindojot viņu septītajā vietā Dižāko Amerikas ekrāna leģendu sarakstā.


Elektronu mākonis

Elektronu mākonis ir modelis, kurš apraksta elektronu kustību apkārt atoma kodolam. Elektronu mākoņa modelis atšķirībā no slavenā dāņu fiziķa Nilsa Bora sākotnēji piedāvātā atoma modeļa atšķiras ar to, ka Bora variantā elektroni riņķo apkārt atoma kodolam pa noteiktām trajektorijām. Savukārt elektronu mākoņa modelī nav zināma elektronu atrašanās vieta un to kustības trajektorija.


N (nozīmju atdalīšana)

N ir latīņu alfabēta četrpadsmitais burts.

N var arī būt: N — latviešu alfabēta burts; N — slāpekļa apzīmējums; N — mehāniskās jaudas apzīmējums; N — spēka mērvienība; Norvēģijas IVR kods; \mathbb{N} — naturālu skaitļu kopas apzīmējums


Cilvēks (nozīmju atdalīšana)

Cilvēks var būt

Cilvēks (Homo sapiens) - suga Cilvēki (Homo) - cilvēku ģints Floresas cilvēks - izmirusi cilvēku ģints suga


Kopi Luwak

Kopi Luwak ir pasaulē dārgākā kafija, ko iegūst no kafijas pupiņām, kas pirms tam pārstrādātas parastās palmcivetas barības traktā. Civetas pārtiek no kafijas krūma ogām, bet to sēklas — kafijas pupiņas — barības traktā netiek sagremotas.


Oglekļa nanocaurulītes

Oglekļa nanocaurulītes ir cilindriskas formas struktūras, kas veidotas no oglekļa atomiem. Oglekļa atomi nanocaurulītēs ir savā starpā savienoti tāpat kā heksagonālajās grafīta plaknēs viena atoma biezumā, taču šīs plaknes ir "saritinātas" ārkārtīgi miniatūrās (diametrā no 1 nanometra līdz dažiem desmitiem nanometru) caurulītēs, kuru garums var sasniegt pat dažus centimetrus. Caurulīšu gali parasti ir noslēgti ar pussfēriskām "galviņām".


Doroteja fon Līvena

Doroteja fon Līvena (Dorothea Fürstin von Lieven, dzimusi Rīgā, mirusi Parīzē, Francijā) bija vācbaltu izcelsmes Krievijas sūtņa Kristofa fon Līvena sieva, ietekmīga Eiropas diplomātisko aprindu vidutāja Londonā un Parīzē 19. gadsimta sākumā un vidū, savu politisko paredzēšanas spēju dēļ iesaukta par Sibylle diplomatique de l'Europe ("Eiropas diplomātijas Sibillu").


Fullerēns

Fullerēns ir oglekļa alotropiskais veids - slēgta tipa molekulas C₃₂, C₆₀, C₇₀, C₉₀ u.c. Vispazīstamākais un visplašāk pielietotais fullerēns ir C₆₀, kas savas simetrijas un stabilitātes dēļ ir izraisījis lielu interesi daudzos zinātniekos.


Floresas cilvēks

Floresas cilvēks (Homo floresiensis) ir izmirusi cilvēku ģints suga, kuru atklāja 2003. gadā Indonēzijas salā Floresā. Floresas cilvēki šajā salā dzīvoja tikai pirms 13 000 gadiem (dažos avotos minēts, ka pirms 18 000 gadiem). Šis atklājums radīja lielu sensāciju visā pasaulē. Sākumā daži pētnieki pat domāja, ka tie ir bijuši mūsdienu cilvēki, kuri slimojuši ar mikrocefāliju - patoloģiju, kam raksturīga vāji attīstīts galvaskauss un smadzenes.

Viena no floresas cilvēku raksturīgajām īpašībām ir to neparasti mazais augums. Tipiskais sugas pārstāvis bijis apmēram 1m garš, tāpēc prese deva tam iesauku hobits par godu pazīstamajam Dž. R. R. Tolkīna pasakas varonim.


Floresa

Floresa () ir Indonēzijai piederoša vulkāniska sala Mazo Zundu salu grupā. Administratīvi pieder Austrumu Nusa Tengaras provincei, iedalās astoņos apriņķos. Izvietojusies starp Floresas jūru ziemeļos un Savu jūru dienvidos. Salas lielākās pilsētas ir Maumere (88 391 iedzīvotājs) un Ende (87 411).


Juris Švēde

Juris Švēde (; 1940) ir latviešu cilmes Kanādas dzejnieks un bērnu grāmatu autors. Viens no ievērojamākajiem angļu valodas haiku rakstniekiem.


Mikrocefālija

Mikrocefālija (no , mikros — 'mazs' un κεφαλή, kephalē — 'galva' ) ir patoloģija, kuras raksturīgākā iezīme ir par normu mazāks galvaskauss un smadzenes. Šī slimība var izraisīt garīgu un fizisku atpalicību un ir iedzimta vai pirmajos dzīves gados iegūta, ir reta un nav ārstējama.


Sicherheitsdienst

Sicherheitsdienst (SD; ) bija SS iekšējās drošības un izlūkošanas dienests, kura uzdevums bija "atklāt nacionālsociālistiskās idejas ienaidniekus". De jure dienests daļēji pakļāvās/sadarbojās ar Vilhelma Frika vadīto Iekšlietu ministriju, taču praksē bija autonoms.

Izveidots 1931. gadā kā Ic-Dienst, 1932. gada vasarā pārsaukts par SD, pirmais vadītājs — Reinhards Heidrihs. Dienests nodarbojās ar izmeklēšanu, informācijas vākšanu, apkopošanu, ekspertīžu veikšanu: opozīcijas organizācijas un indivīdi, to ietekme un darbība, sakari un kontakti, darbība utt. Tālāk materiāli tika nodoti Gestapo, kas veica konkrētas izmeklēšanas un apcietināšanu. Formāli SD bija NSDAP informācijas dienests, pakļāvās partijas vadībai, konkrēti Rūdolfam Hesam un tā štāba vadītājam Martinam Bormanam.

Par SD kartotēkas plašumu un aģentūras darbības vērienu liecina kaut vai tas, ka piemēram, anšlusa laikā Austrijā tika apcietināti vairāk nekā 67 000 "reiha ienaidnieki".

Pēc kara Nirnbergas Starptautiskais kara tribunāls SD pasludināja par noziedzīgu organizāciju, un daudzi tās dažāda līmeņa vadītāji tika tiesāti kā kara noziedznieki.


Trešais reihs

Trešais reihs ( — 'Trešā impērija' jeb 'Trešā lielvalsts') ir vēsturē plaši lietots Vācijas nosaukums laikā no 1933. līdz 1945. gadam oficiālā nosaukuma Vācijas Impērija (1933—1943) un Lielvācijas Impērija (1943—1945) vietā. Lai apzīmētu šo periodu Vācijas vēsturē, izmanto arī terminus "fašistiskā Vācija", "nacistiskā Vācija", "Hitlera Vācija" un "hitleriskā Vācija". Terminu 'fašisms' lietoja Padomju Savienībā un lieto tās bijušajās republikās, tomēr Vācijai faktiski atbilst 'nacisms' jeb 'nacionālsociālisms'.

Trešais reihs kā nacistu propagandas ieviests nosaukums tika lietots pēc Veimāras Republikas konstitūcijas atcelšanas 1933. gada 24. martā, pēc 1939. gada to mēģināja izskaust, un no 1943. gada līdz 1945. gada 23. maijam oficiālais valsts nosaukums bija "Lielvācijas Impērija" (Großdeutsches Reich). Šajā laikā Vācijā bija Nacionālsociālistiskās vācu strādnieku partijas diktatūra, un reihskanclera Ādolfa Hitlera vadībā nacistu partija ieguva neierobežotu varu pār Vāciju un tās okupētajām zemēm, arī Latviju (1941—1945) kā Ostlandes reihskomisariāta daļu.


Li Džendao

Dzimis Šanhajā, skolas gadus pavadīja Šanhajā un Cjansi provincē. No 1943. līdz 1944. gadam mācījās Džedzjanas Universitātē, bet vēlāk pārgāja uz Cjinhua Universitātē (tolaik tā atradās Kuņminā). 1946. gadā devās uz Čikāgas Universitāti, kur aizstāvēja doktora grādu Enriko Fermi vadībā. 1953. gadā kļuva par Kolumbijas Universitātes asistējošo profesoru, bet pēc trim gadiem, 29 gadu vecumā - par gados jaunāko universitātes profesoru. Kad 1957. gadā Džendao piešķīra Nobela prēmiju 31 gada vecumā, viņš kļuva par trešo jaunāko laureātu, kas jebkad saņēmis šo balvu (pirmais jaunākais bija Viljams Lorenss Bregs, otrais - Verners Heizenbergs).

2012. gadā Džendao pensionējās no profesora amata Kolumbijas Universitātes 85 gadu vecumā.


SD

SD var būt: Secure Digital — energoneatkarīgu atmiņas karšu veids; Sicherheitsdienst — nacistu drošības dienests; Sudānas ISO 3166-1 — valsts kods; Sudan Airways — IATA kods; Svatinis — IVR kods; .sd — Sudānas augšējā līmeņa domēns.


Nikolajs Hartmanis

Nikolajs Hartmanis (; dzimis 1882. gada 20. februāris, Rīgā, miris 1950. gada 9. oktobris, Getingenē) bija vācbaltiešu filozofs, profesors Marburgas, Ķelnes, Berlīnes un Getingenes Universitātē. Attīstījis oriģinālu filozofijas virzienu par esamību, esamības kategorijām un izziņas kategorijām.


Sēta, Daba, Pasaule

Sēta, Daba, Pasaule (Sehta, dabba un pasaule) bija literārs izdevums, ko sākotnēji izdeva Tērbatas Universitātes latviešu studenti, kas pulcējās ap Tērbatas latviešu studentu rakstniecības vakaru apmeklētāju kopu. Tā veidotājs bija Juris Alunāns. Iznāca Lākmaņa izdevniecībā Tērbatā. Izdevums ar tādu pašu nosaukumu, bet jau ar konservatīvāku raksturu iznāca Jelgavā no 1889. līdz 1893. gadam (5.—8. burtnīca).


Hermanis Gērings

Hermanis Vilhelms Gērings (; dzimis , miris ) bija Vācijas lidotājs, vēlāk politiķis, viens no NSDAP līderiem ("otrais cilvēks partijā").


Dzīvība un trīs nāves

Dzīvība un trīs nāves ir rakstnieka Kārļa Zariņa pirmais romāns, kas tika izdots 1921. gadā. Romāna darbība notiek pēc 1905. gada revolūcijas, 1906. gadā. Romānā izpaužas modernisma paradigmas.

Darbība notiek 1905. gada revolūcijas atplūdu laikā 1906. gadā, kad varas kalpi tvarsta revolucionārus un vēl notiek gan banku ekspropriācijas, gan atsevišķu varas kalpu "novākšana" revolūcijas vārdā. K. Zariņš laikmeta dramatismu iezīmē skopiem, spēcīgiem vilcieniem, bet tas lielā mērā ir tikai fons triju jauniešu — viņus var dēvēt par deklasētiem revolucionāriem — raksturu atklāsmei un analīzei laikā, kad viņi rauga izvairīties no nonākšanas policijas nagos, un, kad tas tomēr ir noticis, viņu cilvēciskajai stājai, sagaidot nāves sodu.


Erhards Milhs

Erhards Milhs (Erhard Milch, , Vilhelmshāfene - , Vupertāle) - iespējams, ebreju izcelsmes Trešā reiha gaisa kara spēku (Luftwaffe) ģenerālfeldmaršals, Geringa vietnieks.


Nebalsīgs bilabiāls eksplozīvs slēdzenis

Nebalsīgs bilabiāls eksplozīvs slēdzenis ir mutvārdu valodās plaši izplatīts līdzskanis. Starptautiskajā fonētiskajā alfabētā šī skaņa tiek apzīmēta ar burtu , attiecīgais X-SAMPA simbols ir p.

Nebalsīgs bilabiāls eksplozīvs slēdzenis latviešu valodā tiek apzīmēts ar burtu "p" (kā vārdos pīle vai izkapts) vai "b" nebalsīgā līdzskaņa pozīcijās pirms cita nebalsīga līdzskaņa (kā stabs vai zobs).


Sokolku pagasts

Sokolku pagasts ir Rēzeknes novada teritoriāla vienība Latgalē. Robežojas ziemeļos ar Viļānu pagastu, austrumos ar Sakstagala pagastu, dienvidos ar Silmalas pagastu, rietumos ar Preiļu novada Galēnu pagastu, Rēzeknes novada Viļānu pagastu un Viļānu pilsētu. Pagasta centrs atrodas Strupļos.


Valters Models

Oto Morics Valters Models (; dzimis , miris ) bija Trešā reiha sauszemes kara spēku (Wermacht) ģenerālfeldmaršals.


Pīrss Bols

Pīrss Bols (; 1865. gada 23. oktobris — 1921. gada 25. decembris) bija vācbaltiešu izcelsmes Latvijas matemātiķis, Rīgas Politehniskā institūta un Latvijas Universitātes profesors. Strādājis diferenciālvienādojumu, topoloģijas un kvaziperiodisko funkciju laukā. Veicis vairākus oriģinālus atklājumus, kas tomēr lielā mērā palikuši mazpazīstami.


Sabiedrība ar ierobežotu atbildību

Sabiedrība ar ierobežotu atbildību (SIA) ir slēgta tipa kapitālsabiedrība (uzņēmējsabiedrība) ar juridiskās personas tiesībām, kuras pamatkapitālu veido dalībnieku ieguldītais īpašums — daļas, kuras nav publiskās apgrozības objekts.


Ārons Nimcovičs

Ārons Nimcovičs (; dzimis , miris Kopenhāgenā) bija Latvijas ebreju izcelsmes šaha lielmeistars, šaha spēles teorētiķis. Viņa vārdā ir nosaukta viena no pusslēgtajām atklātnēm - Nimcoviča aizsardzība.


Revolucionāra inovācija

Revolucionāras inovācijas () ir inovācijas, kas atver jauno tehnoloģisko ciklu, tās ir inovāciju biznesa jaunais cikls, jo šīs inovācijas ir piemērotas atbalstīt vēl nepastāvošu un iesakņotu pamattehnoloģiju, un līdz ar to atbalstīt spēcīgus uzņēmumus šajā tirgū un pilnībā izmainīt šo tehnoloģiju un tirgu. Modelis "revolucionārās inovācijas" ir Kleitona Kristensena teorija, kuru viņš pirmoreiz ieviesis 1997. gadā savā grāmatā The Innovator's Dilemma: When New Technologies Cause Great Firms to Fail. Šo modeli var izmantot, lai aprakstītu jauno tehnoloģiju ietekmi uzņēmuma funkcionēšanā. Kleitons Kristensens pētīja cēloņus, kuru dēļ savā jomā vadošie uzņēmumi, tirgū parādoties jaunām tehnoloģijām. strauji zaudē savas dominējošās pozīcijas. Viss mainās tajā brīdī, kad revolucionārās inovācijas atrod savu pircēju, kurš gatavs pieņemt jaunas preces noteikumus, un kuram ir nepieciešami šīs preces jaunās īpašības. Iegūstot tādu pircēju, jauna tehnoloģija sāk attīstīties, pieaug ražošanas apjomi, pienāk brīdis, kad jauna tehnoloģija jau kļuvusi par normu.

Balstoties uz Kleitona Kristensena secinājumiem, revolucionārās inovācijas parādās labi pārvaldītos uzņēmumos, bet "pareizā" vadības prakse, pateicoties kurai uzņēmumi kļūst par vadošajiem noteiktā jomā, traucē viņiem nākotnē attīstīt šīs tehnoloģijas. Tas notiek tāpēc, ka "pareizs" vadība vērsta uz patērētāju noskaņojumu, pozitīvu jaunas tehnoloģijas novērtēšanu, lielu peļņu un savu preču orientāciju lielā tirgū. Tāpēc tādos uzņēmumos resursu sadale "atbalstinovāciju" labā, kas ir virzītas uz esošo inovāciju un preču pilnveidošanu un attīstību.

Revolucionāro inovāciju piemēri ir telefons (aizstāja telegrāfu un revolucionizēja telesakaru jomu), tvaikonis (pretstatā buru kuģim), elektroniskais pasts (pretstatā tradicionālajam pastam).


Lipmans Berss

Lipmans Berss (; 1914. gada 22. maijs — 1993. gada 29. oktobris) bija Rīgā dzimis amerikāņu matemātiķis, pazīstams ar saviem darbiem par Rīmaņa virsmām.


Protēze

Protēze ir mākslīgi veidota detaļa, kas aizstāj kādu no zaudētām ķermeņa daļām. Protēzes parasti tiek savienotas ar muskuļiem, skeletu un dažkārt ar nerviem. Ar šo problēmu risināšanu nodarbojas tāda zinātnes nozare kā biomehānika. Protēze ir vajadzīga tad, kad nelaimes vai traumas gadījumā zaudēta kāda no ķermeņa daļām. Dažreiz protēze vajadzīga iedzimtu kaišu dēļ.


Glock 17

Glock 17 ir Austrijas pistole, ko ražo uzņēmums GLOCK Ges.m.b.H. un tā ir viena no Glock sērijas pistolēm. Glock 17 bija pirmā uzņēmuma pistole, ko 1980. gadu sākumā ar militāro apzīmējumu P80 izstrādāja Austrijas armijas vajadzībām.

Glock 17 ir pusautomātiska pistole — pēc pielādēšanas katra nākamā šāviena izdarīšanai ir tikai jānospiež mēlīte. Ierocim ir 9 mm kalibra stobrs. Munīcijā izmanto standarta 9x19 mm Parabellum patronas. Glock 17 standarta magazīnas ietilpība ir 17 patronas, taču var izmantot arī citu Glock sērijas modifikāciju aptveres ar lielāku ietilpību, piemēram no Glock 18.

Savu popularitāti pasaulē Glock 17 ieguvusi ar savu robustumu, vienkārši veicamo nepilno izjaukšanu, kā arī ne mazāk svarīgs faktors daudzām valstīm bija ražotāja noteiktā cenu politika, salīdzinājumā ar citiem šīs firmas konkurentiem augstas kvalitātes pistoļu segmentā — Walther, Heckler&Koch un pašu dārgāko pistoļu ražotāju SIG Sauer.


Ceļa locītava

Ceļa locītava () ir locītava, kas savieno augšstilbu ar apakšstilbu. To veido augšstilba kaula locītavpauguri, lielā lielakaula locītavpauguri un ceļa kauls jeb skriemelis, kas ietverts ciskas četrgalvainā muskuļa cīpslā. Locītavā atrodas skrimšļa meniski, kas izlīdzina locītavvirsmu savstarpējo neatbilstību, un krusteniskās saites, kas nostiprina locītavu.


SGR 1806-20

SGR 1806-20 ir magnetārs, neitronu zvaigzne ar spēcīgu magnētisko lauku. Tā atrodas 14,5 kiloparseku jeb 50 000 gaismas gadu attālumā no Zemes Strēlnieka zvaigznāja virzienā.


Ozoliņš

Ozoliņš (sieviešu dzimtē Ozoliņa) ir izplatīts latviešu cilmes uzvārds, ceturtais izplatītākais vīriešu uzvārds Latvijā (aiz Bērziņš, Ivanovs, Kalniņš). Radies no vārda "ozols" pamazināmās formas. Cilvēki ar šo uzvārdu:

Aigars Ozoliņš (1970) — scenogrāfs; Aivars Ozoliņš (1957) — žurnālists un rakstnieks; Alberts Ozoliņš (Alberts Ozols) (1897—1985) — latviešu svarcēlājs; Alfrēds Ozoliņš (1895—1986) — čellists; Artis Ozoliņš (1991) — pasākumu vadītājs, diskusiju moderators, žurnālists; Arturs Ozoliņš (1906—2003) — skolotājs, viens no 1944. gada 17. marta Latvijas Centrālās padomes memoranda parakstītājiem; Arturs Ozoliņš (1946) — pianists; Artūrs Ozoliņš (1988) — hokejists; Arvīds Ozoliņš: Arvīds Ozoliņš (1908—1996) — baletdejotājs un baletmeistars; Arvīds Ozoliņš (1917—2009) — skolotājs un novadpētnieks; Dāvis Ozoliņš (1856—1916) — skolotājs, folklorists un bibliotēku darbinieks; Edgars Ozoliņš: Edgars Ozoliņš (1985—2008), dižkareivis, gājis bojā Afganistānā; Edgars Ozoliņš (1987) — aktieris; Ernests Ozoliņš (1887—1942) — politiķis; Frīdrihs Ozoliņš (1879—1950) — politiķis un ministrs; Georgs Ozoliņš (1908—?) — cīkstonis; Gustavs Ozoliņš (1865—?) — lauksaimnieks un politiķis; Jānis Ozoliņš: Jānis Ozoliņš (1896—1941) — kordiriģents, komponists Jānis Ozoliņš (1908—1981) — komponists, kordiriģents, pasniedzējs un Dziesmu svētku virsdiriģents; Jānis Ozoliņš (1919) — čellists; Jānis Ozoliņš (1934) — inženieris-mehāniķis un RTU profesors; Jānis Ozoliņš (1938—2008) — neiroķirurgs; Jānis Ozoliņš (1976) — politiķis; Jānis Ozoliņš (1989) — hokejists; Jūlijs Ozoliņš (1900-1957) — virsnieks un jurists; Jurijs Ozoliņš (1952) — inženieris-ķīmiķis un RTU docents; Kārlis Ozoliņš: Kārlis Ozoliņš (1866—1933) — advokāts, Krievijas Valsts domes deputāts; Kārlis Ozoliņš (1892—?) — politiķis, 1. Saeimas deputāts; Kārlis Ozoliņš (1887—1959) — revidents, viens no 1944. gada 17. marta Latvijas Centrālās padomes memoranda parakstītājiem.; Kārlis Ozoliņš (1905—1987) — padomju sabiedriskais darbinieks un laikraksta "Cīņa" redaktors; Kārlis Ozoliņš (1994) — hokejists. Leopolds Ozoliņš (1937—2021) — ārsts un politiķis; Lukass Ozoliņš (1879—1962) — politiķis; Mārtiņš Ozoliņš: Mārtiņš Ozoliņš (1905—1989) — grafiķis; Mārtiņš Ozoliņš (1974) — diriģents Miervaldis Ozoliņš (1922—1999) — aktieris un režisors; Oskars Ozoliņš, zinātnieks; Pāvils Ozoliņš (1895—1988) — veterinārārsts, LU un LLA pasniedzējs; Pēteris Ludvigs Ozoliņš (1907—1980) — dzejnieks; Pēteris Ozoliņš: Pēteris Ozoliņš (1923—2000) — fiziologs, pasniedzējs un LZA goda loceklis; Pēteris Ozoliņš (1864—1938) — aktieris un režisors; Rihards Ozoliņš (2001) — futbolists; Ronalds Ozoliņš (1973) — hokejists un treneris; Rūdolfs Ozoliņš (1931) — inženieris mežkopis un LLU profesors; Sandis Ozoliņš (1972) — hokejists; Staņislavs Ozoliņš (1889—?) — politiķis; Teodots Visvaldis Ozoliņš (1899—1981) — jurists un diplomāts; Valdemārs Ozoliņš (1896—1973) — komponists un diriģents; Voldemārs Ozoliņš (1899—1991) — arhitekts; Viktors Ozoliņš (1907—1989) — garīdznieks; Vladimirs Ozoliņš (1909—1975) — psihiatrs, RMI pasniedzējs un LPSR veselības ministrs.


Tirāns

Mūsdienu valodā tirāns ir vienpersonisks valdnieks, kam ir absolūta vara valstī vai kādā organizācijā. Šāda valdnieka vadītu iekārtu sauc par tirāniju. Terminam ir negatīva pieskaņa, un tas tiek saistīts ar bargu un cietsirdīgu valdītāju, kurš rīkojas savās vai pavisam nelielas iedzīvotāju daļas interesēs. Vārds ir cēlies no grieķu valodas vārda τύραννος (tyrannos), kas nozīmē "neleģitīms valdnieks".


ASV vēsture

ASV vēsture tiek fiksēta no pirmajiem eiropiešu kolonizācijas laikiem, kaut gan teritorija tika apdzīvota jau iepriekš un valsts kā neatkarīga republika izveidojās tikai 1776. gadā.


Koncentrācijas nometne

Koncentrācijas nometne ir no ārpasaules nošķirts un apsargāts, autonoms nometnes komplekss lielu ļaužu masu preventīvai aizturēšanai un izolēšanai.

Kaut arī ar lielu ļaužu masu aizturēšanu un ieslodzīšanu sastopamies jau sen, jaunajos laikos gandrīz visos lielākajos karos, pirmās koncentrācijas nometnes mūsdienu izpratnē parādījušās 1830. gados Ziemeļamerikas indiāņiem.

1895. gadā Spānijai piederošajā Kubā, tās izveidotas sacelšanās dalībnieku un atbalstītāju izolēšanai; briti izveidoja koncentrācijas nometņu tīklu angļu—būru kara laikā būru partizānu un to atbalstītāju izolēšanai; 1904. gadā vācieši ierīkoja koncentrācijas nometnes Namībijā, ieslogot tajās herero cilts sacelšanās dalībniekus; šādas nometnes tika ierīkotas Krievijas Impērijas teritorijā pēc boļševiku uzvaras 1917. gadā; Padomju Savienībā pastāvēja tā sauktais Gulags (ГУЛАГ) - Главное управление исправительно-трудовых лагерей, трудовых поселений и мест заключения — НКВД (NKVD) apakšnodaļa, kura no 1934. līdz 1960. gadam pārvaldīja visus cietumus un darba nometnes PSRS teritorijā. Gulags bija svarīgākais politisku represiju instruments PSRS; 1914. gadā Austroungārijā, Talerhofā (Štīrijā), Galicijas, Bukovinas un serbu rusofilu izolēšanai; 1915. gadā Osmaņu impērijā - deportēto armēņu izolēšanai; 1920. gadā Polijā - Sarkanās armijas karagūstekņu koncentrācijas nometnes; 1920. gadā Somijā - komunistu izolēšanai domātās koncentrācijas nometnes; 1941.-1946. ASV japāņu izcelsmes pilsoņu un nacistiem simpatizējošo izolēšanai; 1941.-1945. Horvātijā serbu un ebreju ieslodzīšanai; 1933.-1945. nacistiskajā Vācijā režīma pretinieku, aizdomās turēto, čigānu un ebreju, homoseksuālistu un kriminālnoziedznieku masveida izolēšanai. 1990. gados Balkānos - Horvātijā, Bosnijā - kaujinieku un tos atbalstošo civiliedzīvotāju ieslodzīšanai.


Magnetārs

Magnetārs ir neitronu zvaigzne ar izteikti spēcīgu magnētisko lauku. Magnētiskais lauks ir vairāku tūkstošu reižu lielāks nekā parastai neitronu zvaigznei. Magnetārs izstaro galvenokārt gamma starus un rentgenstarus.

2004. gada 27.decembrī uz Zemes tika novērots spēcīgs gamma un rentgenstaru uzliesmojums, kurš nāca no SGR 1806-20. Ir noskaidrots, ka pēkšņos starojuma uzliesmojumus rada magnetāra spēcīgais magnētiskais lauks, kurš neitronu zvaigznē rada milzīgus mehāniskos spriegumus. Tie atbrīvojas magnetāra virsmas svārstībās, kas rada intensīvu starojumu. Iespējams, ka tas arī izskaidro mīklainos gamma starojuma impulsus, kuri novērojami arī citās Visuma galaktikās.


Švēde

Roberts Konstantīns Švēde (1806–1871) — latviešu gleznotājs; Vīlips Švēde (1849—1905) — latviešu surdopedagogs un kultūras darbinieks; Irma Švēde (1905—1973) — latviešu advokāte un šahiste; Juris Švēde (George Swede, dzimis Juris Puriņš, 1940) — latviešu cilmes Kanādas dzejnieks un bērnu grāmatu autors.


Hartmanis

Alfrēds Hartmanis (1881—1927) — latviešu šahists; Erihs Hartmanis (Erich Hartmann; 1922—1993) — vācu kara lidotājs; Hermanis Eduards Hartmanis (Hermann Eduard Hartmann; 1817—1880) — vācbaltiešu gleznotājs; Juris Hartmanis (1928—2022) — latviešu datorzinātnieks; Mārtiņš Hartmanis (1882—1941) — latviešu virsnieks; Nikolajs Hartmanis (Nicolai Hartmann; 1882—1950) — vācbaltu filozofs; Toms Hartmanis (1987) — latviešu hokejists. Valters Hartmanis (Walter Hartmann; 1891—1977) — vācu virsnieks;


Mikroshēmas implants cilvēkam

Mikroshēmas implants ir īpašā kapsulā ievietota radiofrekvences identifikācijas birka, ko var implantēt cilvēka ķermenī. Šādus implantus var izmantot datu glabāšanai, lai identificētu (atpazītu) personu pēc tā identifikatora.


ASV militāro akciju uzskaitījums

Šajā uzskaitījumā apkopotas lielākās militārās operācijas, ko ASV Bruņotie spēki veikuši paplašinot savas valsts teritoriju, realizējot ASV ārpolitiku, iejaucoties citu valstu iekšpolitikā.


Ižoru valoda

Ižoru valoda ir somugru valodu saimes Baltijas jūras atzara valoda. Rakstības pamatā latīņu alfabēts. Ižoru (kuri pārsvarā ir pareizticīgie) valodu nedrīkst jaukt ar somu valodas dienvidaustrumu dialektiem, kas kļuva par galveno saziņas līdzekli Ingrijā kopš 17. gadsimta līdz ar luterticīgo somu (kurus sauc par Ingrijas somiem vai bieži arī par ingriem) ienākšanu zemē.


Karls Seigans

Karls Seigans (, dzimis , miris ) bija ebreju izcelsmes ASV astronoms, astroķīmiķis, zinātnes popularizētājs un zinātniskās fantastikas rakstnieks. Viens no pirmajiem astrobioloģijas un ārpuszemes civilizācijas meklēšanas programmas SETI iedvesmotājiem.


Bols

Alans Bols (Alan Ball; 1945―2007) ― angļu futbolists un futbola treneris; Lamelo Bols (LaMelo Ball; 2001) — amerikāņu basketbolists; Lonzo Bols (Lonzo Ball; 1997) ― amerikāņu basketbolists; Manute Bols (Manute Bol; 1962—2010) ― sudāniešu basketbolists; Pīrss Bols (Piers Bohl; 1865—1921) ― vācbaltiešu izcelsmes Latvijas matemātiķis.


Radiofrekvences identifikācija

Radiofrekvences identifikācija ( jeb RFID) ir tehnoloģija automātiskai identifikācijai, kurā datus nosūta un saņem ar radiosignālu palīdzību, izmantojot ierīces, ko sauc par RFID tagiem jeb retranslatoriem.


Linards Tauns

Linards Tauns (īstajā vārdā Arnolds Mikus Bērzs-Bērziņš, dzimis , miris ) bija trimdas latviešu dzejnieks.


Ideoloģija un utopija

"Ideoloģija un utopija" (1929) ir vācu sociologa Karla Manheima darbs.

Grāmatas uzdevums ir parādīt kā cilvēki patiesībā domā. Autors cenšas izpētīt domāšanu ne jau tā, kā tas ir aprakstīts loģikas grāmatās, bet kā tā īstenībā funkcionē sabiedrības dzīvē — kolektīvā darbībā, sabiedriskajās attiecībās, politikā.

Ideoloģija - valdošo grupu domāšana var būt tik cieši saistīta ar noteiktu situāciju, ka šīs grupas nav spējīgas ieraudzīt faktu virkni, kuri varētu sagraut pārliecību par savu valdīšanu. Ideoloģija iedalās daļējā ideoloģijā un totālā ideoloģijā. Daļējās ideoloģijas būtība ir tāda, ka cilvēks netic sava pretinieka idejām, uzskata, ka tiek noklusēti svarīgi fakti. Totāla ideoloģija saistās ar pretinieka pasaules uzskatu, pēc kādām kategorijām vērtē pasauli, cenšas saprast tās kategorijas. Pastāv uzskats, ka katram sabiedrības sociālam slānim ir jābūt savām vērtībām, viedoklim, interesēm, totālās ideoloģijas jēdzienu izmanto, lai formalizētu funkcijas saprašanu. Ideoloģija veidojas tikai pārdzīvojuma aktā.

Utopija — noteiktas nomāktās, pakļautās grupas ir tik ieinteresētas, lai iznīcinātu un pārveidotu esošo sabiedrību, ka nereti redz tikai tos situācijas elementus, kuri ir virzīti to noliegšanai. Viņu domāšana nevar pareizi diagnosticēt īsto sabiedrības stāvokli. Viņus ne kādā mērā neinteresē tas, kas reāli eksistē. Grupu galvenais uzdevums ir diskreditēt pastāvošo kārtību, apgalvot, ka cita ir labāka. Utopijas veidi — ticība, novēršanās no tagadnes, konservatīvā apziņa, ka agrāk bija labi, sociāli komunistiskā apziņa, ka kaut kur nākotnē būs labi, kā arī nekritiskā domāšana. Tomēr utopijas visbiežāk nav realizējamas, jo tās pastāvēs tikmēr, kamēr būs atšķirīgas sociālās grupas. Utopijas spēj sagraut intelektuāļi, grupas, kas nav piesaistītas cieši kādai grupai.


Piņjiņa tabula

Šī piņjiņa tabula ir pilnīgs visu standarta ķīniešu mandarīnu valodā lietoto haņu piņjiņa zilbju uzskaitījums. Katra zilbe tabulas šūnā ir veidota no iniciālēm (ailēs) un finālēm (rindās). Tukša šūna nozīmē, ka attiecīgā zilbe nepastāv standarta ķīniešu valodā.

Tabula ataino iespējamās iniciāļu un fināļu kombinācijas, bet neaptver toņus, kas ir tikpat svarīgi pareizai izrunai ķīniešu valodā. Dažām zilbēm var piemērot visus 5 toņus, lielākajai daļai nē. Dažām pielieto tikai vienu toni.